Nemačka pomoć ekonomskom osnaživanju Šida | Moj grad SM\nNaslovna SREM ŠID Nemačka pomoć ekonomskom osnaživanju Šida\nU okviru projekta “Direktna socio-ekonomska pomoć ugroženim porodicima pružaocima socijalnih usluga u lokalnim zajednicama Srbije”, koji sprovodi nemačka nevladina organizacija ARBEITER – SAMARITER – BUND ( ASB ) u saradnji sa opštinom Šid, su potpisani i uručeni ugovori sa 11 porodica kojima će biti donirani plastenici, pojedinačne vrednosti od oko 1.500 evra.\nNa događaju su govorili predstavnici organizacije ASB Lazar Dojčinović i Jelena Marjanović, predsednik Opštine Šid Zoran Semenović i pomoćnik predsednika Nebojša Ilić. Oni su istakli značaj saradnje između ASB i Opštine Šid na projektima ekonomskog osnaživanja.\nProjekat finansira nemačko Ministarstvo spoljnih poslova, a realizuje ASB uz podršku Opštine Šid.\nIzvor: Sajt opštine Šid\nPrethodni tekstSTEVO LAPČEVIĆ: Bešenovo – kraj table na ulazu u selo\n69 godina od početka rada Galerije slika “Sava Šumanović”\nRed druženja, red kuvanja, red tamburaša…\nPromocija knjige u Kulturno obrazovnom centru Šid


Učešće Srbije na vojnim vežbama sa Rusijom\nU NATO-u niko ništa nije rekao protiv učešća Srbije u vojnim vežbama a Rusijom, a EU nije vojni blok te bi trebalo da gleda svoja posla, izjavio je danas ministar spoljnih poslova Srbije Ivica Dačić. Na konferenciji za novinare on je govorio o migrantima i krizi u Ukrajini,\nMinistar spoljnih poslova Srbije Ivica Dačić najavio je da će u petak i subotu prisustvovati sastanku ministara spoljnih poslova EU i država kandidata za članstvo u Uniji na temu migranata. Na današnjoj konferen-ciji za novinare, Dačić se zahvalio na milion i 700 hiljada evra pomoći, koliko su dobile Makedonija i Srbija i dodao da to nije ozbiljno rešenje problema.\nOn se osudio antimigrantsko raspoloženje širom Evrope i istakao da, osim nekoliko pojedinačnih ispada, Srbija ima mnogo tolerantniji stav prema azilantima. A na pitanje šta je plan Srbije ako Mađarska počne da vraća izbeglice, Dačić je rekao:\n"To gde će se vraćati ti migranti – to je sad već pitanje toga što EU nema zajedničku migratornu politiku. Gde se oni vraćaju? Vraćaju se, znači u zemlju odakle su došli. Pošto su oni prošli pola sveta bez viza i bez pasoša, veliko je pitanje gde će u stvari biti vraćeni."\nGovoreći o situaciji u Ukrajini, Ivica Dačić je rekao da će Srbija, kao predsedavajuća OEBS, uložiti sve napore da olakša dolazak do mir-nog rešenja krize i primenili dogovori iz Minska:\n"Podsetiću da plan za mitno rešenje krize postoji, oko njega su se dogovorile sve strane u Minsku februara ove godine. Od presudne je važnosti da se sve strane pridržavaju dogovorenog. I da konkretnim koracima ka ispunjavanju preuzetih obaveza stvore preduslove za normalizaciju života i povratak mira."\nA kao lider SPS-a, Dačić je pred sutrašnju sednicu Glavnog odbora stranke na kojoj će biti izabrano rukovodstvo rekao da samo on zna ko će biti na kojoj poziciji i da je sve što se pojavilo u medijima neistina. Dačić je rekao i da SPS deli zajedničke stavove sa koalicionim partnerima Srp-skom naprednom strankom.


Opšti pogled na selo Gornje Nedeljice gde kompanija Rio Tinto planira da izgradi podzemni rudnik za eksploataciju jadarita u Srbiji, 9. avgust 2021.\n"Ekološka katastrofa" ili "ekonomski prosperitet" – dva su sučeljena mišljenja u Srbiji dok multinacionalna kompanija Rio Tinto planira da na zapadu države, u dolini reke Jadar kod grada Loznice, otvori rudnik litijuma.\nZbog bojazni da bi planirani rudnik Rio Tinta mogao da ostavi negativne posledice po životnu sredinu i zagadi vodu i zemljište, deo građana i ekoloških aktivista u Srbiji pokrenuo je proteste, peticiju, reklamnu kampanju i inicijativu Ustavnom sudu da oceni lokalni prostorni plan koji predviđa eksploataciju litijuma.\nIz Rio Tinta tvrdnje o zagađenju odbacuju i obećavaju poštovanje najviših ekoloških standarda za projekat "Jadar" – kako se naziva projekat eksploatacije litijuma iz minerala jadarit u Srbiji, koji je dobio ime po reci u čijoj je dolini pronađen.\nPodzemni rudnik još nije dobio dozvolu, čeka se procena uticaja na životnu sredinu, a predstavnici vlasti su obećali da će lokalno stanovništvo na referendumu odlučiti da li želi rudnik ili ne.\nVlast, na čelu sa Srpskom naprednom strankom predsednika države Aleksandra Vučića, govorila je o koristima projekta "Jadar" – radnim mestima i ulaganjima u zapadnu Srbiju.\nMeđutim, protiv rudnika su meštani u dolini reke Jadar okupljeni u lokalna udruženja, deo opozicije i ekološke organizacije. Protiv su i pojedini predstavnici stručne javnosti - među njima akademici Srpske akademije nauka i umetnosti i univerzitetski profesori i pojedine javne ličnosti.\nMeštanin doline Jadra: Direktno smo ugroženi\nZlatko Kokanović živi u selu Gornje Nedeljice, nadomak Loznice. Veterinar je po struci, bavi se poljoprivredom.\nNjegovo imanje, ukoliko se realizuje plan kompanije Rio Tinto, biće u zoni rudnika i pratećih objekata, priča Kokanović za Radio Slobodna Evropa (RSE).\n"Sva moja imovina nalazi se u zoni rudnika - planirane deponije i ostale infrastrukture. Ostaje mi kuća i okućnica, a živeti na selu a nemati zemlju – to je kao da ti neko odseče ruke i noge. Nemaš se čime baviti", rekao je.\nKokanović ima 45 godina i petoro dece. U međuvremenu, postao je aktivista udruženja "Ne damo Jadar" koje se bori protiv otvaranja rudnika u dolini reke. Kaže, kompanija Rio Tinto mu je u oktobru 2020. godine ponudila da otkupi njegovu zemlju, ali je on to odbio.\nRudnik će direktno uticati na mesta lozničke opštine - Gornje Nedeljice, Slatina i Brezjak, procena je iz plana Rio Tinta. Za preseljenje je planirano više od 50 domaćinstava, a da se zemlja otkupi od više od 330 vlasnika.\nTabla upozorenja ispred kuće koju je kupila kompanija Rio Tinto, u Gornjim Nedeljicama\nKokanović ne želi da se seli iz Gornjih Nedeljica. Prema njegovim rečima, plan ne ugrožava samo ta mesta u kojima bi bio rudnik, već i desetak sela u dolini Jadra kojima je primarna delatnost poljoprivreda.\n"Ako ostanemo u našem kraju bez zemlje, svi smo direktno ugroženi. Nećemo moći da živimo, još ne znajući dokle će ići zagađenje i šta će biti sa zagađenjem. Kad im postavimo pitanje (Rio Tintu), oni nemaju odgovor", rekao je Kokanović.\nCentar za istraživačko novinarstvo Srbije (CINS) objavio je u avgustu da je od 250 hektara – koliko je planirano za rudnik – Rio Tinto od meštana već otkupio 40 odsto zemljišta. Pored toga, sa nekim meštanima potpisani su predugovori o kupovini zemlje.\nKrajem 2020. godine, više ekoloških organizacija pokrenulo je proteste navodeći opasnost od štete po životnu sredinu u zapadnoj Srbiji, ukoliko se otpočne sa eksploatacijom minerala jadarita. Do novembra 2021. godine održano je više protesta – u selima nadomak budućeg rudnika, ali i u Beogradu.\nPored protesta, vodi se i "pravna borba".\nDva ekološka udruženja najavila su 23. novembra da će Ustavnom sudu podneti inicijativu za ocenu ustavnosti odluke Grada Loznice da u svoj prostorni plan unese projekat "Jadar". Gradska odluka je, kažu, protivzakonita, jer ne procenjuje uticaj rudnika na životnu sredinu.\nU međuvremenu, Srbija menja dva zakona – o referendumu i eksproprijaciji. Eksproprijacija je oduzimanje imovine u privatnom vlasništvu uz naknadu, ukoliko država oceni da je to potrebno zbog opšteg interesa – na primer, za puteve, fabrike ili rudnik.\nZakoni su u skupštinskoj proceduri, a dok su predstavnici vlasti zakone obrazlagali sa govornice, građani i ekološki aktivisti su 23. novembra protestovali ispred parlamenta. Sumnjaju da su izmene zakona povezane sa kompanijom Rio Tinto i da će ovoj i drugim kompanijama biti olakšano oduzimanje privatnog zemljišta.\nPredsednica Vlade Srbije Ana Brnabić izjavila je da ni zakon o eksproprijaciji ni zakon o referendumu, protiv kojih su građani protestovali ispred Skupštine, nemaju veze sa Rio Tintom niti sa bilo kojom drugom kompanijom.\n"Sva ona zemlja koju Rio Tinto odnosno Rio Sava poseduje, svu tu zemlju su kupili od ljudi čija je ta zemlja bila i ne postoji ni jedna parcela koju treba da eksproprisati. Sve su kupili bez ikakvog mešanja države", rekla je Brnabić u parlamentu 23. novembra.\nRio Tinto u Srbiji, na projektu u okolini Jadra, posluje kroz svoju ćerku firmu, kompaniju Rio Sava. Ta firma je u privrednom registru Srbije osnovana 2001. godine, a delatnost su joj geološka istraživanja.\nRio Tinto obećava poštovanje standarda\nRio Tinto je više puta saopštio da je spreman za razgovore sa meštanima i da su namenili 2,4 milijarde dolara za projekat "Jadar", koji će, kako navode, biti izveden prema najvišim ekološkim standardima.\n"Sarađujemo sa preko 100 stručnjaka u Srbiji, uključujući 40 profesora Univerziteta u Beogradu, kako bismo utvrdili potencijalne uticaje projekta na životnu sredinu, kao i kojim merama je moguće da te uticaje kontrolišemo i ublažimo", navodi se na sajtu Rio Tinta u Srbiji.\nPoslanik EP: Ekološka situacija u Srbiji loša i zapuštena\nStrategija im je, kako su rekli, da podzemni rudnik realizuju "na bezbedan i održiv način".\nRio Tinto je još 2004. godine, istražujući oblast Zapadne Srbije, otkrio novu rudu jadarit - kombinaciju litijuma i bora.\nMihajlović: Srbija može da proizvodi litijumske baterije i električna vozila\nRio Tinto je sa Vladom Srbije 2017. godine potpisao memorandum o razumevanju, ali još nemaju dozvolu da grade rudnik jadarita iz kojeg bi se dobijao litijum.\nDa bi otvorili rudnik, država mora da im izda brojne dozvole i da odobri Studiju o proceni uticaja na životnu sredinu – za rudnik, postrojenje za preradu rude i upravljanje otpadom. Na sajtu Rio Tinta u Srbiji najavljeno je da će studija biti objavljena do kraja 2021. godine.\nPlanirano je da rudnik jadarita kod Loznice počne da se gradi 2022., i da gradnja traje četiri godine. Eksploatacija bi trebalo da otpočne 2026. godine, a da tri godine kasnije bude postignut pun kapacitet proizvodnje. Kako se navodi, Projekat "Jadar" bi mogao da obezbedi dovoljno litijuma za napajanje više od milion električnih vozila godišnje.\nU pokušaju da smanji nezadovoljstvo građana, kompanija na svoj sajt postavlja odgovore na kritike dela javnosti u Srbiji.\nPećinu Jukan, 46.000 godina staro sveto autohtono područje u Australiji, minirao je Rio Tinto u maju 2020. Rudarska kompanija se kasnije izvinila.\nRio Tinto je britansko-australijska multinacionalna kompanija sa sedištem u Londonu, koja posluje u 35 zemalja sveta. Jedna je od najvećih rudarsko-metalurških kompanija na svetu.\nReklamna kampanja protiv Rio Tinta\n"Srbija nije na prodaju" – poruka je reklame protiv rudnika litijuma kompanije Rio Tinto. Reklama, koju je javni servis Srbije odbio da emituje, ima više od milion pregleda na društvenim mrežama i ukazuje na potencijalne ekološke posledice ukoliko rudnik bude otvoren.\nAutor reklamnog spota protiv Rio Tinta je nevladino udruženje "Kreni- promeni", a predstavnik tog udruženja Savo Manojlović izjavio je da je spot snimljen zato što na javnom medijskom servisu "nije moglo da se čuje drugačije mišljenje o podršci vlasti kompaniji (Rio Tinto) i njenim namerama za otvaranje rudnika litijuma".\nUdruženje "Kreni- promeni" pokrenulo je i onlajn peticiju protiv rudnika litijuma u Srbiji koju je do sada potpisalo više od 230.000 građana. Spot protiv Rio Tinta podelili su na društvenim mrežama član kraljevske dinastije Karađorđevića, princ Filip, episkop Srpske pravoslavne crkve Grigorije, voditelj Ivan Ivanović i brojni sportisti, glumci i predstavnici javne scene.\nZa vlast u Srbiji rudnik 'stateški važan'\nDa se "ništa što se tiče Rio Tinta neće dogoditi dok narod ne odluči", stav je predsednika Srbije Aleksandra Vučića.\n"Mi čekamo Rio Tinto da dođe, da vidimo šta su spremili i kako će da zaštite životnu sredinu. Pa kada donesemo zaključke, izaći ćemo pred narod. Oni nisu počeli iskopavanja niti su dobili dozvole za to", rekao je Vučić 24. novembra.\nVučić je više puta izjavljivao da će se građani na lokalnom ili okružnom referendumu izjasniti da li žele rudnik litijuma. Ideju o referendumu prvi put je izneo u junu 2021. godine.\nOd tada je često govorio i o benefitima otvaranja rudnika – o "desetinama milijardi evra" moguće zarade i novim radnim mestima za građane Srbije.\nVučić se osvrtao i na kritike ekoloških aktivista i opozicije na račun Rio Tinta.\nTako je 28. jula iz Skoplja poručio da je za otvaranje rudnika i početak rada kompanije Rio Tinto "11 dozvola dato" za vreme prethodne vlasti koju je predvodila Demokratska stranka, a da su "dve ili tri" dozvole date od 2012. kad je Vučićeva Srpska napredna stranka došla na vlast.\n"Ljudi moraju da budu potpuno upoznati sa tim šta se dobija, a šta gubi. Kad čuju šta će dobiti, verujem da će doneti pozitivnu odluku", rekao je tada Vučić.\nDa je projekat Jadar "strateški važan" za Srbiju stav je ministarke rudarstva i energetike Zorane Mihajlović.\n"Verujemo da će kompanija Rio Tinto ispuniti sve uslove, u skladu sa najvišim standardima zaštite životne sredine, i da ćemo dobiti rudnik litijuma", navela je Mihajlović 18. avgusta.\nKrajem februara 2020. premijerka Srbije Ana Brnabić najavila je "zaokruživanje proizvodnje" - da Vlada i Rio Tinto planiraju da traže strateškog partnera koji bi u Loznici otvorio fabriku za proizvodnju baterija ili električnih automobila.\nEU ambasador traži poštovanje standarda\nNemačka se "kao i druge države interesuje za litijum u Srbiji", bila je poruka odlazeće nemačke kancelarke Angele Merkel prilikom posete Beogradu.\n"Imamo veliki broj investicija u oblasti auto industrije u Srbiji, svi znamo koliko je važan litijum za buduću mobilnost i za baterijske ćelije", rekla je Merkel na zajedničkoj konferenciji sa predsednikom Srbije Aleksandrom Vučićem. Ipak, Merkel nije u svojoj izjavi pomenula kompaniju Rio Tinto.\nA o Rio Tintu je govorio ambasador Evropske unije u Srbiji Emanuele Žofre. U intervjuu za televiziju N1 Žofre je rekao da je "to prilika za ekonomski razvoj", ali da se moraju poštovati najstroži standardi ako bude realizovan.\nDa Evropska unija "podržava ekološki štetan projekat Jadar" stav je nevladinog udruženja "Kreni-promeni", saopšten 22. novembra nakon sastanka sa predstavnicima delegacije EU u Srbiji.\n"Želimo da predstavnici EU budu potpuno svesni da bilo kakvu podršku projektu kopanja litijuma smatramo nedopustivom", rekao je predstavnik udruženja "Kreni promeni" Savo Manojlović ispred sedišta EU u Beogradu. Delegacija EU se nakon sastanka nije oglašavala.\nOkolinu Loznice, gde se planira iskopavanje jadarita, posetila je krajem oktobra Viola fon Kramon, poslanica Evropskog parlamenta iz nemačke Zelene partije.\nNakon razgovora sa meštanima lozničkog kraja, Fon Kramon je za list Danas izjavila da je "lokalna zajednica sa pravom uplašena" i da "potpuno razume" njihov otpor.\nOpozicija oko izbora 'ujedinjena' protiv Rio Tinta\nVeći deo opozicije u Srbiji, i na levici i na desnici, protivi se otvaranju rudnika Rio Tinta. Pred izbore u aprilu 2022. godine litijum je postao i tema u kampanji koja zvanično još nije počela.\nPočetkom oktobra potpisan je Društveni sporazum o zabrani istraživanja, eksploatacije i prerade litijuma u Srbiji, a medijima je dokument predstavilo 11 nevladinih organizacija i političkih partija.\nSvoje predstavnike na potpisivanju dokumenta imale su Demokratska stranka (DS) - partija koja je činila okosnicu prethodne vlasti u Srbiji, kao i Stranka slobode i pravde na čijem je čelu nekadašnji kadar DS-a i gradonačelnik Beograda Dragan Đilas.\nMeđu potpisnicima su i pokret Dveri Boška Obradovića koji zastupa desničarske stavove i Narodna stranka – partija desnog centra koju vodi nekadašnji šef diplomatije Srbije Vuk Jeremić.\nMost: Da li će uspeti pobuna protiv trovanja Srbije?\nDa se "internacionalizuje" problem rudnika Rio Tinto, namera je otvorene građanske platforme"Akcija". Platformu čine političke stranke, grupe građana i udruženja iz 60 gradova u Srbiji okupljene oko programa "Zeleni dogovor za Srbiju". U "Akciji" su, pored ostalih, stranka Zajedno za Srbiju bivšeg gradonačelnika Šapca Nebojše Zelenovića i pokret Ne davimo Beograd.\nPokret "Ekološki ustanak" Aleksandra Jovanovića Ćute, jedan od organizatora protesta u Beogradu na kojima se tražila obustava poslovanja Rio Tinta, najavio je izlazak na izbore 2022. godine.\nKakva je reputacija kompanije u svetu?\nKompanija Rio Tinto se na svetskom tržištu tokom svoje duge istorije suočila sa više optužbi da uništava životnu sredinu ili krši ljudska prava.\nJedan od najpoznatijih primera je slučaj na Papui Novoj Gvineji, kada je stanovništvo počelo pobunu zbog pritisaka vlade da se nastavi rad u rudniku zlata i bakra. Pobuna je prerasla u građanski rat za nezavisnost ostrva Bugenvil koji se vodio od 1988. do 1997. godine.\nMaja 2020. godine, svetske agencije prenele su i vest da je kompanija Rio Tinto uništila dva aboridžinska svetilišta u Zapadnoj Australiji, u regionu Pilbara. Incident se dogodio tokom istraživanja gvozdene rude u klisuri Jukan, a uništeno je arheološko nalazište staro 46.000 godina.\nU prvoj reakciji Rio Tinta saopšteno je da je pokrenuta unutrašnja istraga u kompaniji, a nakon pritiska australijske i svetske javnosti otpuštena su tri menadžera koja su povezana sa incidentom. Rio Tinto je naglasio i da će sarađivati sa vladom Australije u istrazi slučaja i da će pronaći načine da unapredi svoje unutrašnje procedure, kako se takvi incidenti više ne bi dešavali.


Model Cat D6 XE je prvi dozer na svetu sa podignutim električnim pogonom. Tehnologija nove generacije omogućava konstantnu snagu na tlu, veću okretnost i kraće vreme ciklusa sa do 35 procenata nižom potrošnjom goriva i smanjenim troškovima održavanja. Izbor funkcija Cat tehnologije Connect GRADE dodatno olakšavaju rad dodatno smanjujući vam potrebno vreme, materijal i napor rukovaoca, pomažući da podignete vaše poslovanje na viši nivo.\nElektrični pogon vam daje najveći nivo produktivnosti i značajno smanjuje potrošnju goriva.\nElektrični pogon je najefikasniji način za prenos snage na tlo, tako da dozer može da uradi više posla dok troši značajno manje goriva. Sa električnim pogonom nema stepena prenosa za prebacivanje. Samo izaberite brzinu kretanja i krenite - snaga na tlu se neprekidno optimizuje. Električni pogon je i trajno rešenje jer nema gubitka efikasnosti tokom vremena. Električni pogon ima 90% manje pokretnih delova od tradicionalnog Power Shift menjača. Sa manje komponenti za zamenu i dužim projektovanim vekom do remontovanja, štedite vreme i novac na održavanju.\nKabina modela D6 XE je napravljena da podigne standard komfora i produktivnosti rukovaoca. Pored ekrana osetljivog na dodir od 10 inča, standardno pneumatsko sedište je šire ima dodate su opcije dodatog podešavanja unazad i kožnog sedišta sa grejanjem/hlađenjem, dok različita podešavanja sedišta doprinose boljem prilagođavanju dozera specifičnim potrebama rukovaoca. Profil u aplikaciji omogućava da kreirate višestruke profile koji čuvaju podešavanja mašine za različite poslove ili više rukovaoca.


Jeftini letovi iz Srbije za Azerbejdžan - Avionske karte Srbija Azerbejdžan - eSky.ba\nLetovi iz Srbije za Azerbejdžan\nPretražite letove iz Srbije za Azerbejdžan\nProvjerite najbolje ponude letova iz Srbije za Azerbejdžan\n✔ Postoje li posebne ponude za letove iz Srbije za Azerbejdžan na eSky.ba?\n✔ Mogu li se pobrinuti za osiguranje prilikom rezervacije leta iz Srbije za Azerbejdžan?\n✔ Ako rezerviram let iz Srbije za Azerbejdžan, mogu li rezervirati ujedno i smještaj?\n✔ Koje avio-kompanije nude letove iz Srbije za Azerbejdžan?\nBudite sigurni, da na eSky.ba ponuda letova iz Srbije za Azerbejdžan uključuje ne samo niskotarifne avio-kompanije, već i one koje su specijalizirane za visoki standard.


Uhapšen osnivač Vikiliksa\n07 decembar, 2010\nInterpolova poternica za Asanžom objavljena je na internetu\nOsnivač vebsajta Vikiliks, na kojem su objavljene diplomatske depeše i druga poverljiva dokumenta američke vlade, uhapšen je jutros u Londonu na osnovu poternice koju je izdao Evropski interpol. Džulian Asanž se dobrovoljno predao policiji u vezi navoda da je kriv za silovanje i seksualno zlostavljanje u Švedskoj. Sud u Londonu odbio je njegov zahtev da bude pušten na slobodu uz kauciju.\nPrema saopštenju londonske policije, osnivač Vikiliksa Džulijan Asanž uhapšen je na osnovu zahteva koji su izdale švedske vlasti zbog optužbe o silovanju. Jedan od Asanžovih branilaca u Londonu je Dženifer Robinson.\n„On odlučno odbija te navode, kao što od početka govorimo i kako je prikazano u njegovim brojnim ponudama za saradnju sa švedskim tužilaštvom. On zaista želi da ukloni ljagu sa svog imena“, rekla je Dženifer Robinson.\nVikiliks je napravio haos u Obaminoj administraciji koja pokušava da spreči međunarodne skandale zbog objavljivanja hiljada tajnih diplomatskih depeša na vebsajtu. Najnovije objavljene informacije odnose se na spisak lokacija u svetu koje Sjedinjenje Države smatraju od vitalnog značaja za nacionalnu bezbednost - od satelitskih stanica u Britaniji do rudnika Kobalta u Kongu.\nVest o hapšenju je američkog sekretara odbrane, Roberta Gejtsa zatekla tokom njegove iznenadne posete Avganistanu.\n"To je dobra vest", rekao je Gejts.\nPortparol Stejt departmenta, Pi Džej Krouli danas je izjavio da je hapšenje osnivača internet-portala Vikiliks "u ovoj fazi" bilateralno pitanje Velike Britanije i Švedske, ali je istakao da Sjedinjene Države vode svoju istragu.\n“Istražujemo zločin po američkom zakonu odnosno to što je neko iz vlade nekome izvan vlade dao 250.000 poverljivih dokumenata”, kazao je Pi Džej Krouli.\nAmeričke kompanije koji su pružale internet usluge Vikiliksu prestale su to da čine i takođe ukinule mogućnost da preko njih prima novčane donacije na internetu. Francuska je takođe uklonila Vikiliksov sajt sa svog servera pošto je ministar za industriju saopštio da njegova zemlja ne može da opslužuje sajt koji, kako je naveo, „krši tajnost diplomatskih veza“ .\nOsuđujući Vikiliks američki senator Džozef Liberman je rekao:\n„Prema mom mišljenju, postupak Vikiliksa je špijunaža u najozbiljnijem obliku. To je verovatno najveći akt najstrašnije špijunaže protiv Sjedinjenih Država u istoriji, jer je Vikiliks upotrebio masovnu snagu i otvorenost interneta da bi slao ukradene poverljive informacije širom sveta“, rekao je Liberman.\nAsanž je državljanin Australije pa je javni tužilac te zemlje izjavio da on ima pravo na pomoć od australijskog konzulata i da se vrati kući ako to želi. Međutim, premijerka Džulija Gilard je saopštila da se vodi istraga o tome da li je Asanž prekršio neki australijski zakon.\n„U osnovi svega je nezakoniti akt. Informacije su ukradene, što je nezakonito. Nemojmo ništa ulepšavati. Ništa se ne bi dogodilo i informacije ne bi bile na Vikiliksu, da nije preduzet nezakonit korak“, rekla je Džulija Gilard.\nNa Tviter nalogu Vikiliksa danas je pisalo da zakonske mere protiv Asanža neće sprečiti dalje objavljivanje dokumenata. Asanž je takođe zapretio da će u slučaju ukidanja sajta ili donošenja sudske odluke koja se ne dopada Vikiliksu biti pokrenut tzv. plan sudnjeg dana, kada će biti objavljeni dokumenti koji su zaštićeno lozinkom od 256 karaktera.\nAsanžove pristalice tvrde je objavljivanje informacija u interesu javnosti.


Oracle Akademija nudi Java trening za preko 110 nastavnika širom Evrope – Personal magazin\nNova trening inicijativa i u Crnoj Gori, od koje će beneficirati studenti univerzitetskog nivoa; Promoviše razvoj visoko-kvalifikovane IT radne snage Više od 110 nastavnog osoblja iz 6 zemalja širom Evrope,…\nNova trening inicijativa i u Crnoj Gori, od koje će beneficirati studenti univerzitetskog nivoa; Promoviše razvoj visoko-kvalifikovane IT radne snage\nViše od 110 nastavnog osoblja iz 6 zemalja širom Evrope, učestvovaće u novom unapređenom trening programu, fokusiranom na Java programiranje, a kao deo kontinuirane posvećenosti Oracle Akademije da priprema studente za karijere 21. veka. Nastavno osoblje koje bi učestvovalo trenutno predaje na Naprednom Programu Kompjuterskih Nauka Oracle Akademije, koji studentima obezbeđuje vitalne biznis i tehnološke veštine za kojima postoji potražnja u globalnoj ekonomiji.\nEdukatori koji će učestvovati u treninigu dobiće priliku da steknu nove tehnološke veštine koristeći Javu, jedan od vrhunskih programskih jezika širom sveta, sa preko 9 miliona razvojnih programera, i da na taj način uvećaju kvalitet svog nastavnog programa. Dodatno, učesnici koji uspješno završe trening imaće mogućnost da steknu Oracle sertifikat.\nTreninzi će se održavati tokom maja i juna u Nemačkoj, Crnoj Gori, Poljskoj, Rumuniji, Švajcarskoj i Velikoj Britaniji.\nOvi treninzi će pomoći u promovisanju razvoja visoko-kvalifikovane IT radne snage koja će odgovoriti na potrebe lokalne industrije, kao i podržati rast Oracle Akademije u regionu. Oracle Akademija doseže preko 1,5 milion studenata u 95 zemalja. U Evropi, na Bliskom Istoku, i u Africi (EMEA region) Oracle Akademija podržava 2.900 edukativnih institucija i 612.600 studenata u 60 zemalja.\nOracle Akademija je nedavno objavila svoj novi Java kurikulum da pomogne buđenje i produbljenje interesovanja studenata za kompjuterske nauke, kao i da pomogne studentima da razviju industrijski relevantne veštine u 21. veku.\nOracle Akademija nudi Java trening za preko 110 nastavnika širom Evrope was last modified: May 10th, 2012 by Redakcija\nIT radna snagaJAVAJava programiranjeOracleOracle AkademijaOracle sertifikat\nProdužena akcija Virtualization sertifikacije


TRUBAČI ZÜRICH +381 63 700 96 84 - ŠVAJCARSKI TRUBAČI\nTrubači Zurich Cirih švajcarska cenovnik trubača za svadbe, veridbe, krštenja, rođenja, rođendane, proslave, punoletstva, mature..\nNajbolji trubači zurich cene trubača vašem budžetu, ako zahtevate naš trubački orkestar za vaše zadovoljstvo onda nas možete lako pronaći Trubaci Cirih i mi ćemo vam izaći u rezultatima pretrage. Obratite pažnju na našem tržištu, ima nas dosta na netu al ko naš trubački orkestar nećete naći! Naj kvalitetne cene trubača i po vrlo povoljnim cenama.\nTrubači Zurich Cirih orkestar Balkan Brass\nNaš repertoar pesama je širok spektar mogućnostima da možete sami izabrati vašu omiljenu pesmu, Trubači su uvek spremni na vašem odazivaju. Imate mogućnost da sami možete izabrati vaše pesme i poslati nam kako bih obezbedili vaše zadovoljstvo, odnosno od cene koju vi nudite nama. Naše cene se razlikuju od vašeg vremena i zahtevima, ako imate neki poseban akcenat za vaše slavlje malo drugačije zahtevate od drugih onda vam je cena znatno povećana. Trubači Zurich Cirih\nMožete lako sa nama, možemo se dogovoriti na raznih opcijama. Naš trubački orkestar Balkan Brass bilo kako usačinjava vaš odgovor! „Trubači Zurich cena“ možete nam ponuditi i fiksnu cenu da nema bakžiš na vašem veselju samo strikno kao po našem dogovoru. Svakako ćete biti ispoštovani!


Er Srbija je organizovala testiranje sistema za upotrebu interneta i mobilnog - Forum sajta KoZnaZna\nEr Srbija je organizovala testiranje sistema za upotrebu interneta i mobilnog\nAutor Tema: Er Srbija je organizovala testiranje sistema za upotrebu interneta i mobilnog (Pročitano 1566 puta)\n« poslato: Septembar 26, 2015, 01:45:46 posle podne »\nEr Srbija je organizovala testiranje sistema za upotrebu interneta i mobilnog telefona u avionu na redovnom letu Beograd - Brisel\nWi Fly Er Srbije\nOva novina će od 1. oktobra biti zvanično uveden na letovima srpskog avioprevoznika.\nEr Srbija će biti prva aviokompanije u regionu i jedna od retkih u Evropi koja nudi tu uslugu, koju su osim putnika prvi mogli da isprobaju i tviteraši, blogeri i predstavnici medija.\nKompanija Er Srbija započela je sedmodnevnu fazu javnog testiranja nove usluge "Air Serbia Wi-Fly", koja omogućava pristup internetu i upotrebu mobilnog telefona na letu.\nOčekuje se, kako se navodi u saopštenju kompanije, da će usluga biti omogućena na celoj floti Erbas aviona Er Srbije do kraja prvog kvartala 2016. godine.\nPutnici na letovima dužim od jednog časa i dvadeset minuta će, kako je navedeno, dobiti besplatan vaučer za 30 minuta ili 20 MB internet pristupa i moći će da pruže povratnu informaciju o svom iskustvu.\nPočev od 1. oktobra, usluga će biti zvanično uvedena u rad i omogućena na još tri aviona, a zatim će postepeno postati dostupna na svim avionima "erbas A319" i "A320" u floti Er Srbije, a očekuje se da će usluga biti omogućena na celoj floti "Erbas" aviona Er Srbije do kraja prvog kvartala 2016. godine.\nSistem za konekcije na letu omogućava bežični pristup internetu i uslugama mobilne telefonije, a ove usluge zajedno, kako je navedeno, čine rešenje "Air Serbia Wi-Fly", koje pokreće Panasonik global komjunikejšns suit (GCS).\nGosti će moći da se povežu na mrežu "Air Serbia Wi-Fly" i da koriste bežični širokopojasni pristup internetu preko svih svojih uređaja koji to podržavaju, uključujući pametne telefone, tablete i laptop računare, što će im omogućiti da iz svog udobnog sedišta u avionu šalju elektronsku poštu, da pretražuju internet, da ažuriraju svoje naloge na društvenim mrežama i još mnogo toga.\nKorišćenje mobilnih telefona će se putnicima naplaćivati putem redovnog računa po važećoj tarifi za roming usluge.\nPredstavnik Er Srbije Arsen Rudan je izjavio novinarima da je ovo zaista veliki dan za Er Srbiju i da su postavljeni novi standardi na našem nebu.\n"Ovo je bio test, narednih sedam dana ćemo sistem usavršavati", rekao je Rudan.\nOn je kazao da su cene povoljne pošto će, na primer, za 4,9 evra moći da se kupi pola sata interneta sa brzinom od 20 megabita po sekundi.\nRudan je rekao da se koristi satelitski link, kao i da će se telefoniranje obavljati direktno i naplaćivati po roming tarifama.\nNovinar Radomir Lale Marković, koji je isprobao sistem, kazao je Tanjugu da je veoma zadovoljan sa tom uslugom i da je za njega to bio najuzbudljiviji let pošto je uspeo da pošalje tvit, okači fotku na Fejsbuk i drugo.\n"Nisam mogao ni da sanjam, samo pre godinu dana, da će ovo biti moguće i svaka čast Er Srbiji na ovoj usluzi. Stvarno sam srećan što i mi u Srbiji možemo da prednjačimo u nečemu", kazao je on.\nGlumac Bojan Perić, koji je aktivan na društvenim mrežama i kao gost Er Srbije testirao novu uslugu, rekao je Tanjugu da je uspeo iz prve da se konektuje, pošalje tvit i poruku drugovima da je u avionu.\n"Niko mi nije verovao da sam u tom trenutku u avionu i ubedio sam ih kada sam poslao jedan selfi, tako da je ovo iznenađenje za sve da postoji takva mogućnost i na našim letovima", kaže Perić.\nOn je dodao da je prvi tvit koji je poslao iz aviona bio u vezi sa vremenom u Beogradu i kako je bilo u tom trenutku na nebu.\nBojan Perić je probao:\nU Beogradu kiša? Evo malo #WindowView sunca, direktno sa 9,000m putem #WiFly usluge @AirSerbia


Kad može Britanija, može i Republika Srpska | WebTribune\nHome SPEKTAR Kad može Britanija, može i Republika Srpska\nKad može Britanija, može i Republika Srpska\nPosted date: јун 24, 2016 In: SPEKTAR\n„Kad Velika Britanija, koju su poštovali u EU, ima pravo da izađe iz EU, onda tim pre Republika Srpska, koju ugnjetavaju unutar BiH, iako je jedina dosledna na poziciji poštovanja Dejtona, ima pravo na nešto što bi nazvali ’RSegzit‘“, istakao je Anđelković.\nBez obzira na to što dosledno poštuje Ustav BiH i pravila Dejtona, naglašava Anđelković, Republika Srpska se stalno nalazi pod pritiskom da joj se otimaju ingerencije, preuzimaju finansije i da se Srpska „na neki način svede sa nivoa države na nivo administrativne jedinice“.\n„Ovakvo ponašanje Sarajeva, kakvo je sada, i dela međunarodne zajednice prema Banjaluci, sigurno čini ’RSegzit‘ mnogo izvesnijim. Pogotovo u okolnostima kada EU počinje da se klima i pitanje je šta će biti sa njom“, istakao je Anđelković.\nNavodeći da su Britanci oduvek bili veoma pragmatični, posebno anglosaksonski deo Britanije — Englezi, koji sve rade tako da imaju više koristi nego štete, on je rekao da ni odluka o izlasku iz EU nije posledica emotivnog stava nego objektivne procene.\n„Ovde nije reč o emotivnom stavu građana Britanije, već o njihovoj proceni da evropska ideja više nije ono što je bila, odnosno da se ušlo u fazu kada će Britanija trpeti mnogo veće posledice od članstva nego od izlaska“, ocenio je Anđelković.\nOn je ukazao da je to odluka da se izađe iz EU, a ne odluka da se prekinu odnosi sa EU, ističući da će Velika Britanija fazno, postepeno izlaziti iz određenih integracionih procesa, ali to ne znači da će iz njih izaći potpuno i ne znači da neće ostati sa njom povezana kao Švajcarska ili Norveška.\n„Što se tiče nas Srba, mi iz ovoga treba da izvučemo pouke, a to je da Evropskoj uniji ne treba prilaziti fanatično, ideološki, već pragmatično kako bi izvukli što veću korist, kao što to rade Englezi“, rekao je Anđelković.\nOn je ocenio da i Srbija i BiH, odnosno Republika Srpska, treba da se zapitaju da li im treba ulazak u EU iz koje počinju da izlaze velike članice, kao što je Velika Britanija, a mnoge druge to razmatraju.\n„Ono što treba da bude naš kurs, to je ono što radi Velika Britanija — da težimo integraciji u svim oblastima gde nam to odgovara, ali da se ne odričemo suvereniteta tamo gde nam je koristan, kao što je oblast spoljnih poslova, jer onda možemo da održavamo maksimalno dobre odnose i sa Ruskom Federacijom i Kinom, ali i sa EU“, zaključio je Anđelković.\nNarod Srpske ima isto pravo kao i Britanci — da odlučuje o svojoj sudbini\n„’Bregzit‘ je pokazao da je referendum sveta institucija demokratije, a ako je ta institucija prihvaćena u evropskom političkom životu, onda i narod u Republici Srpskoj ima isto pravo da o svojoj sudbini odlučuje na referendumu“, ocenio je Lazanski.\nIstičući da kao što Velika Britanija, čiji je narod sa više od milion glasova prednosti odlučio da napusti EU, nije bila zadovoljna svojim ekonomskim i političkim statusom unutar EU, Lazanski je ukazao da tako ni Republika Srpska nije zadovoljna u okviru BiH.\nLazanski je istakao da, sledeći analogiju koja logički proističe iz referenduma u Velikoj Britaniji, „ne vidi razloga zašto ono što je dozvoljeno Britancima ne bi bilo dozvoljeno i Srbima“.\n„I građani Republike Srpske imaju puno pravo da se na referendumu odluče da li žele ili ne žele da ostanu u BiH. Ako je to bilo moguće da se dozvoli svim narodima bivše SFRJ da li će ostati u toj državi ili neće, ne vidim zašto ne bi bilo dozvoljeno i ljudima u Republici Srpskoj“, konstatovao je Lazanski.\nNapominjući kako će „sada mnogi da skoče i kažu da to nije isto“, Lazanski je poručio da on ne vidi po čemu to nije isto.\n„Velika Britanija je glasala, to je suvereno pravo građana Velike Britanije. Rezultat je više nego jasan: više od milion glasova za izlazak“, rekao je Lazanski.\nOn je istakao da sa velikom dozom verovatnoće može da pretpostavi da bi građani Republike Srpske, kada bi bili u situaciji da glasaju na referendumu, svojevrsnom „RSegzitu“, bili u mnogo većem broju za izlazak Srpske iz BiH.\n„Ovde ne bi bilo 52 odsto, nego verovatno i 90 odsto“, zaključio je Lazanski.\nRUSKO-SIRIJSKI TAJFUN NEZADRŽIV – ZAPAD U NEVERICI: Iz oslobođene “Istočne Gute” 9.200 ljudi se pridružilo sirijskoj vojsci\nNAUČNIK UPOZORAVA, AMERIKA STREPI: Posle razornog zemljotresa u Meksiku, na redu je Kalifornija ZBOG OVOG …\nNIŠTA NEĆE PROĆI: Rusija iz kosmosa kontroliše nuklearne rakete SAD\nVučić: Mogući izbori, uskoro odluka


Izvor: Radio 021, 08.Avg.2020, 13:22\nNa londonskim aerodromima Hitrou i Kju Gardens je, pri temperaturi koja je dostigla 36,4 stepena, stvorena veća gužv od uobičajene, jer su svi gledali kako da odu negde da se rashlade.\nKraljevska obalska straža odgovorila je >> Pročitaj celu vest na sajtu Radio 021 << na 70 poziva do podne, što je iznad uobičajenog u ovo doba godine.\n"Plaže na celom jugozapadu su izuzetno posećene sada sa lokalnim stanovništvom koje letuje kod kuće i prilivom gostiju u region", rekla je Kiti Norman, stručnjak u Krajevskoj nacionalnoj spasilačkoj instituciji. Rekla je da treba razmisliti o mogućnosti fizičkog distanciranja na tako prenatrpanim plažama.\nNacionalno udruženje radnika železnice, pomorstva i saobraćaja saopštilo je da očekuje veliki porast broja putnika ka britanskim plažama ove nedelje kako se bude nastavljao toplotni talas. Zvaničnik udruženja Mik Linč rekao je da je važno da se bezbednosni standardi za kovid-19 održavaju stalno, a da je kombinacija sunca i alkohola jasna pretnja tome.\nTemperature takođe rastu u Francuskoj gde je nacionalna meteorološka služba Meteo Frans stavila 45 departmana, uključujući Pariz i predgrađa, na narandžasto upozorenje navodeći da javnost treba da se pripremi na toplotni talas. Temperature će porasti do 42 stepena Celzijusa u delovima zemlje.\nBritanska meteorološka služba upozorila je javnost da preduzme mere protiv dehidratacije i opekotina i da bude spremna za dramatični porast temperatura posle relativno sveže nedelje.\nOdeljenje za javno zdravlje u Engleskoj izdalo je zdravstveno upozorenje i reklo ljudima koji su kod kuće da spuste zavese i zatvore prozore na sunčanoj strani. Takođe je upućen apel da se proveravaju stariji ljudi i osobe sa hroničnim bolestima, posebno ako žive sami i izolovano.\nDeset najtoplijih godina u Britaniji su bile posle 2002. godine, a prošle godine je bio zabeležen najtopliji dan ikad u toj zemlji sa 38,7 stepeni Celzijusa u Kembridž botaničkoj bašti 25. jula.


Brajović čestitao Dan novinara: Posebnu pažnju pokažimo u godini izbora :: Društvo\nPredsjednik Skupštine Crne Gore Ivan Brajović uputio je čestitku povodom 23. januara, Dana novinara Crne Gore.\n„U znak sjećanja na 23. januar 1871. kada je objavljen prvi broj lista „Crnogorac“, čestitajući Dan novinara Crne Gore iskazujem poštovanje vizionarstvu i entuzijazmu svih naših sunarodnika posvećenih informisanju i obrazovanju građana putem medija u proteklih, istorijski prebogatih događajima, gotovo 150 godina.\nŽelio bih da i u periodu pred nama, u novinarskom poslu istinski profesionalci svojim znanjem i poštovanjem najviših standarda struke budu učitelji i uzori mladim generacijama, i time nastave niz svijetlih primjera u istoriji crnogorskog novinarstva''- naveo je Brajović.\nSvi činioci društva koji su upućeni na medije, među njima institucije čiji je osnivač država, kao i strukovna udruženja, obrazovna tijela i konačno sami mediji bez obzira na vlasničku strukturu, poručuje Brajović, imaju zajednički zadatak da se bore za poboljšanje uslova rada i uvažavanje nezavisnosti djelovanja, uz stalnu svijest o sopstvenom uticaju i odgovornosti.\n''Posebnu osjetljivost i pažnju dužni smo da pokažemo u godini izbora, kako bi crnogorsko novinarstvo odoljelo gotovo neminovnim vanprofesonalnim uticajima i pokušajima manipulacije.\nSvakodnevnom saradnjom sa medijima, Skupština Crne Gore nastoji da bude sve otvorenija, u interesu građana Crne Gore i u skladu sa statusom najtransparentnijeg parlamenta u regionu“-zaključeno je u čestitki Brajovića.


Održan četvrti Domain Forum u Sofiji\nTradicionalni događaj koji okuplja IT profesionalce na temu razvoja domenskog tržišta i upravljanja Internetom – Domain Forum, po četvrti put je održan 5. decembra 2014. godine u Sofiji. Program skupa imao je četiri panela, na kojima su razmatrane teme od novih generičkih domena najvišeg nivoa...\nRegistar nacionalnog internet domena Srbije (RNIDS) je 27. i 28. novembra, u hotelu BAH, u Beogradu, organizovao 15. CENTR-ovu marketinšku radionicu, koja je okupila 34 učesnika. Oni su predstavljali 21 nacionalni registar (osim evropskih, bio je zastupljen i nacionalni registar Japana),...\nDelegacija Registra nacionalnog internet domena Srbije (RNIDS) učestvovala je na 49. redovnom sastanku Internet korporacije za dodeljene nazive i brojeve (ICANN), koji je održan od 23. do 28. marta u Singapuru. RNIDS su predstavljali Dušan Stojičević, predsednik Upravnog odbora, i Danko Jevtović,...\nKrajem novembra su u RNIDS-u boravili predstavnici CARNet-a, nacionalnog registra iz Hrvatske, odnedavno članice EU. S obzirom na to da hrvatski registar razmišlja o više scenarija svog daljeg razvoja, smatrali su da im srpski nacionalni registar, na bazi svojih iskustava, može dati korisne...\nBeograd/Štokholm, 6. avgust 2012. RNIDS, srpski nacionalni registar, i švedski Netnod, organizacija koja se bavi Internet infrastrukturom i servisima, dogovorili su su o strateškom partnerstvu koje će omogućiti dalje unapređenje usluga koje RNIDS pruža za oba srpska domena najvišeg nivoa, .rs i...\nU Pragu je od 24. do 29. juna održana konferencija 44. ICANN Meeting, na kojoj je učestvovala i delegacija Kancelarije RNIDS-a. ICANN (Internet Corporation for Assigned Names and Numbers) - Internet korporacija za dodeljene nazive i brojeve je vodeća međunarodna institucija upravljanja Internetom i...


U organizaciji NVO „Forum za razvoj i multietničku saradnju“-FDMC i NVO „Komunikacija za razvoj društva“-CSD, u Gračanici je 31. Januara, održana debata na kojoj je predstavljen izveštaj o transparentnosti opština „Slobodan protok informacija“.\nIzveštaj o transparentnosti opština „Slobodan protok informacija“ nastao je kao rezultat istraživanja koji su FDMC i CSD sprovele na teritoriji opština sa srpskom većinom koje se nalaze južno od reke Ibar na Kosovu.\nCilj ovog istraživanja jeste bio stvaranje jasne slike o transparentnosti, a kroz njega obuhvaćeno je istraživanje javnog mnjenja, intervjui sa predstavnicima lokalnih samouprava, kao i razgovori sa predstavnicima lokalnih medijskih kuća.\nIstraživanje javnog mnjenja sprovedeno u opštinama Gračanica, Novo Brdo, Parteš, Ranilug, Klokot i Štrpce pokazuju da je svega 18 % ispitanih građana upoznato sa radom svojih lokalnih samouprava. Ocene medija o transparentosti su različite: dok jedni tvrde da neke opštine nisu transparentne, drgugi smatraju da je veliki broj građana nezainteresovan za aktivnosti svojih lokalnih samouprava. Međutim, svi se slažu da informacije od javnog značaja moraju da budu dostupne javnosti.\nIzveštaj o transparentnosti opština „Slobodan protok informacija“, koji je podržala Američka Ambasada u Prištini, osim u Gračanici biće predstavljen i u ostalih pet opština koje su obuhvaćene istraživanjem.


U CRNOJ GORI GORE NEGO U HRVATSKOJ: Turizam propada, radne snage ni za lijeka, ljudi neće da rade za ovakve plaće… | Slobodna Bosna\nCrna Gora ima problem sa zapošljavanjem domaće radne snage u turizmu, što postaje alarmantno, jer bez njenog angažmana nema razvoja tog sektora\nNa to je upozorio dekan budvanskog Fakulteta za biznis i turizam, Rade Ratković, prenosi B92.\n- Ove godine je maksimalno eskalirao hronični problem nedostatka uslužne radne snage u turizmu i ugostiteljstvu. Ljudi neće da rade za ove plate i postoji opasnost da ostanemo bez domaće radne snage - kazao je Ratković Pobjedi.\nOn je dodao da su u Crnoj Gori zarade ubjedljivo najniže, a dužina sezonskog rada najkraća na Mediteranu. Ratković smatra da nijedna destinacija nije održiva ukoliko zasniva svoj turizam na stranim radnicima.\n- Radnici su aktivni dio ponude koji može da promoviše i prezentuje zemlju. Drugo, mi nemamo interesa kao država da imamo turizam u kome predominantno ne rade naši radnici. Oni moraju apsolutno da dominiraju, a ne da kod nas dolaze, kako neki predlažu, Filipinci, a da naši radnici idu u druge zemlje. Sve treba prilagoditi tržištu - saopćio je Ratković.\nOn je upozorio da bi deficit radne snage trebalo da bude znak za uzbunu da se ozbiljno razmotre problemi u turizmu i donese program mjera za njihovo rješavanje.\n- Crna Gora ne može imati održivu ekonomiju bez turizma, a turizam ne može biti održiv ako nije zasnovan na domaćoj radnoj snazi i na dominantnoj ponudi domaćih proizvoda kroz taj sektor - objasnio je Ratković.\nTo je, prema njegovim riječima, dugoročan problem, zbog čega bi sve trebalo promijeniti iz korjena.\n- Turistički preduzetnici ne mogu, u uslovima postojećeg stepena popunjenosti i strukture tražnje i kanala prodaje, obezbijediti bitno veće plaće. Hoteli i drugi ugostiteljski objekti, imajući u vidu njihove bilanse poslovanja u protekle tri decenije, nemaju mogućnost da povećaju zarade zaposlenih - kazao je Ratković.\nVUČIĆEVI „DOMAĆI IZDAJNICI“, TENKOVI I NAPAD NA CRNU GORU: Je li Srbija faktor mira ili proizvođač tenzija u Crnoj Gori…\nKOD MILA NEMA LABAVO: Crnogorska policija uhapsila glavnu urednicu portala, evo kakvu je glupost uradila…\n18. Jan. 20204\nPRIPREMITE SE ZA NAJGORE: Ova zemlja je upravo najavila DRASTIČAN PAD proizvodnje nafte, najveći krivac je…


Ministarstvo privrede objavilo javni poziv za sufinansiranje projekata u oblasti šumarstva - Sarajevska sehara\nMinistarstvo privrede objavilo javni poziv za sufinansiranje projekata u oblasti šumarstva\nNa zvaničnoj web stranici Ministarstva privrede danas je objavljen Javni poziv za dodjelu namjenskih sredstava u oblasti šumarstva iz Budžeta KS za 2022. godinu.\nJavni poziv raspisan je za finansiranje i sufinansiranje projekata vezanih za zaštitu, održavanje i unapređenje okoliša, jačanje ekološke kulture građana, održavanje i unapređenje šuma i šumskog zemljišta, uzgoja i zaštite divljači, kao i drugih projekata navedenih u pozivu.\n“Javni poziv objavljuje se na osnovu Programa utroška namjenskih sredstava u oblasti šumarstva, prikupljenih po osnovu općekorisnih funkcija šuma (OKFŠ-a) za potrebe finansiranja i sufinansiranja projekata u šumsko – uzgojnoj oblasti, s ciljem trajnosti općeg dobra-šuma i šumskog zemljišta.\nZa projekte iz ovog Javnog poziva obezbijedili smo sredstva u Budžetu u iznosu od 3.955.000 KM, što je skoro 1.500.000 KM više u odnosu na prethodnu godinu“, kazao je ministar privrede Kantona Sarajevo Adnan Delić.\nSredstva su namjenska, a pravo na učešće u ovom pozivu imaju Kantonalno javno preduzeće Sarajevo – šume, KJU za zaštićena područja, fizička lica, odnosno vlasnici privatnih šuma i šumskog zemljišta, te obrazovne ustanove, udruženja i fondacije koji svojim djelovanjem obuhvataju programe navedene u pozivu, a imaju sjedišta i realizuju svoje programe na području Kantona Sarajevo.\nSva potrebna pojašnjenja vezana za kriterije i pravila učešća u ovom javnom pozivu, kao i spisak potrebne dokumentacije nalaze se u tekstu poziva, koji je objavljen na web stranici Ministarstva privrede, na LINKU.\nJavni poziv će također biti objavljen sutra i u štampanim medijima.\nNa linku se nalaze i prijavni obrasci, izjava, kao i obrazac za prijedlog projekta.\nTags: Javni poziv, Ministarstvo privrede KS, Vlada KS\nRusija drugi put od početka agresije objavila gubitke, daleko manji od procjenjenih i onoga što Ukrajina govori\nOd nedjelje promjena u tarifama za električnu energiju


Tužilac: Tolimir odgovoran za genocid u Srebrenici\nTužilaštvo Tribunala u Hagu tvrdilo je danas u završnoj reči da je dokazalo krivicu penzionisanog generala Vojske Republike Srpske Zdravka Tolimira za genocid nad\nBošnjacima u Srebrenci u julu 1995.\n"General Tolimir mora snositi odgovornost zato što je bio na čelu ubilačke grupe" koja je od 13. do 16. jula 1995. sprovela naređenje Radovana Karadžića i Ratka Mladića da svi vojno sposobni bošnjački muškarci iz Srebrenice budu ubijeni, rekao je na početku\nzavršne reči tužilac Piter Mekloski (Peter Mčloskey).\nTolimir je time, po rečima tužioca, "dao značajni doprinos" sprovođenju udruženog zločinačkog poduhvata u kojem je ubijeno više od 7.000 srebreničkih Bošnjaka.\nTužilac Mekloski naglasio je da je taj užasan zločin, po naređenju predsednika RS i komandanta VRS, "isplanirala i sprovela" bezbednosno-obaveštajna uprava Glavnog štaba VRS na čijem je čelu bio Tolimir.\nMasovno ubijanje Bošnjaka je organizovao Tolimiru podređeni bezbednosni oficir Glavnog štaba Ljubiša Beara, a sprovele su ga snage Drinskog korpusa VRS i odred pod kontrolom GŠ, rekao je tužilac.\nTribunal je 2010. proglasio pukovnika Bearu krivim za genocid u Srebrenici i osudio na doživotni zatvor.\nPo rečima tužioca, Tolimirova bezbednosno-obaveštajna uprava je za četiri dana, sa zapanjujućom efikasnošću i "hladnom okrutnošću" ubila veliki broj Bošnjaka što dokazuje da je lanac komande bio u potpunosti uključen u izvršenje zločina.\nTužilac Mekloski nastavlja da izlaže završne argumente.\nGeneral Tolimir je tokom rata u BiH 1992-95, bio pomoćnik tadašnjeg komandanta VRS Ratka Mladića.za obaveštajno-bezbednosne poslove\nSuđenje Tolimiru je u Hagu počelo 26. februara 2010. godine. Tužioci su pred sudije izveli 126 svedoka, a Tolimir koji se brani sam, samo četiri.\nTolimir je uhapšen 31. maja 2007, a sutradan su ga vlasti Republike Srpske prebacile u Hag.\nVlada Srbije, na čijem čelu je tada bio Vojislav Koštunica, saoštila je tada da je Tolimir uhapšen u Republici Srpskoj. Tolimir je, međutim, u prvom pojavljivanju pred Tribunalom 4. juna 2007. tvrdio da je uhapšen u svom stanu u Beogradu, a onda prebačen preko Drine, u RS.\nU prvom pojavljivanju pred sudijom u Hagu Tolimir je odbio da se izjasni o krivici, posle čega je sudija, u skladu s pravilima Tribunala, u spis uneo da je optuženi izjavio da nije kriv.


Idealni uslovi za razvoj pčelarskog turizma | Palelive.com\nPočetna Regija Foča Idealni uslovi za razvoj pčelarskog turizma\nFOČA – Zahvaljujući bogatoj i nedirnutoj prirodi, med sa područja Foče je vrhunskog kvaliteta i pčelari bi trebalo sve više da razmišljaju o pčelarskom turizmu, poručeno je sa današnjeg savjetovanja koje je održano u ovoj opštini.\nStručnjaci Resora Vlade Republike Srpske za pružanje stručnih usluga u poljoprivredi iz Trebinja održali su predavanje o pripremi pčelinjih zajednica za glavnu pašu, iskorištavanju glavne paše i o ulozi pčela u oprašivanju voća.\nJedan od predavača, Radivoje Maksimović kaže da su pčelarima date smjernice šta bi trebalo da odrade ove godine, ali i šta su trebali da urade prethodne godine.\n„Prije svega, trebalo je da proizvedu kvalitetne mlade matice i da obezbijede dovoljne količine hrane. U nedostatku prirodne hrane, koja je najbolja, a to su med i polen, morali su da izvrše prihranu zajednica u julu i avgustu i da vode brigu o bolestima“, navodi Maksimović, koji je i predsjednik Saveza udruženja pčelara Srpske.\nOn napominje da je na proljeće pred pčelarima dosta zadataka, da bi se što bolje pripremili za glavnu pašu – od proširenja pčelinjih legala, stimulativnog prihranjivanja i dodavanja oplemenjenih pogača, nastavaka i polunastavaka do sprečavanja rojenog nagona.\n„To podrazumijeva da na 15 dana pred glavnu pašu pčelari imaju sedam do osam punih okvira zatvorenog legla, jer ako imamo jake paše maksimalno ćemo iskoristiti pčelinje zajednice“, objašnjava Maksimović.\nPrema njegovim riječima, područje opštine Foča ima idealne uslove za proizvodnju prije svega livadskog meda, ali i medljike, odnosno šumskog meda.\n„Poznato je da je med sa područja Foče vrhunskog kvaliteta, jer nema zagađivača i mislim da bi trebalo razvijati pčelarski turizam kao veoma bitan sektor“, poručio je Maksimović.\nOn je izrazio očekivanje da će ova godina biti medonosna, za razliku od prethodne koja je bila siromašna medom, jer zbog nepovoljnih vremenskih uslova nije bilo polena, pa je kod biljaka izostalo lučenje nektara.\nPredsjednik fočanskog Udruženja pčelara „Polen“ Jovan Ivanović kaže da je u ovoj opštini skoro 400 pčelara.\n„Možda nema mnogo nas koji imamo više od 50 društava i primamo podsticaje, ali je mnogo pčelara sa 10 do 30 košnica, koji nisu obuhvaćeni podsticajima, pa bi njima opština trebalo da pruži neki vid podrške. Pčelarstvo je divna grana, od koje se može i živjeti, ako se dovoljno čovjek zainteresuje i pokaže spremnost da radi“, kaže Ivanović.\nOn dodaje da bi trebalo organizovati i zajednička savjetovanja za pčelare i malinare da bi se spriječilo stradanje pčela za vrije tretiranja voća hemijskim sredstvima.\n„Prošle godine smo imali velike gubitke pčela zbog malinara i voćara, zato što se nisu pridržavali uputstava i vršili su prskanje u danima kada su pčele van košnice“, kaže Ivanović.\nNa tržištu u Foči trenutno se ne može naći domaći med, a za onaj koji dolazi sa strane fočanski pčelari tvrde da nije dobrog kvaliteta.\nPrethodni članakHumanitarno veče za Aleksandra i njegovu majku Milanku\nNaredni članakPripremna nastava počela za 82 djece


Tradicionalni prehrambeni proizvodi Gvožđara Prodavnica obuće Cvećara Mesara Prodavnica široke potrošnje Građevinski materijal Atelje Tradicionalni proizvodi Lekovito bilje Prodavnica odeće Zlatara\n» Zeleno svetlo za sledeću fazu radova na zlatiborskoj gondoli\n„U suštini, borba sa vetrenjačama koje prestavljaju pojedini nosioci prava korišćenja na parcelama na trasi traje i dalje. Ipak, stvari polako dolaze na svoje mesto. Ministarstvo građevine, nakon početnog nepoverenja, pružilo je značajnu podršku u pripremi dokumentacije i rešavanju pojedinih problema na koje smo nailazili”, kaže Božanićeva i ističe saradnju sa njihovim nadležnim službama, kao i dostupnost stručnih lica za svaku vrstu konsultacija i pomoći. Ona veruje da će se tako nastaviti i da će uspeti da dovedu projekat do kraja u najbržem mogućem roku.\n„Očekujem da RGZ i nadležna Služba za katastar nepokretnosti završe sve neophodne radnje, po zakonu kako bi Opština ušla u posed parcela, obzirom da ima saglasnosti od nadležnih ministarstava za to“ zaključila je direktorka JP “Gold gondola Zlatibor“.


Vučić na Generalnoj skupštini UN: Srbija je za univerzalan i ravnopravan pristup vakcinama - 03.12.2020, Sputnik Srbija\nSrbija se u apsolutnom smislu zalaže za univerzalan i ravnopravan pristup vakcinama i terapiji za lečenje kovida 19, kao vodećem globalnom prioritetu, poručio... 03.12.2020, Sputnik Srbija\n19:19 03.12.2020 (Osveženo: 12:49 21.09.2021)\nSrbija se u apsolutnom smislu zalaže za univerzalan i ravnopravan pristup vakcinama i terapiji za lečenje kovida 19, kao vodećem globalnom prioritetu, poručio je predsednik Aleksandar Vučić na zasedanju Generalne skupštine UN.\nPredsednik Vučić obratio se putem video-linka na Specijalnom zasedanju Generalne skupštine UN posvećenom borbi protiv kovida.\n"Pandemija kovida 19 snažno potvrđuje potrebu i neophodnost postojanja i jačanja uloge Ujedinjenih nacija i njihovih specijalizovanih agencija i organizacija, poput Svetske zdravstvene organizacije. One imaju nezamenljivu ulogu u organizovanom odgovoru na novonastale izazove", rekao je Vučić, prenosi RTS.\nUveren je da se samo uzajamnom saradnjom, usaglašavanjem stavova i međusobnim uvažavanjem mogu naći odgovori u suočavanju sa globalnim izazovima kakav je i aktuelna pandemija.\n"U tom smislu Republika Srbija srdačno pozdravlja odluke donete o organizaciji jednog ovako bitnog foruma. Veliku nadu u prosperitet čovečanstva, daje činjenica da je 150 zemalja članica, bez i jednog glasa protiv, prihvatilo i izglasalo neophodnost i hitnost održavanja današnjeg skupa", naglasio je Vučić.\n"Sa velikom dozom optimizma gledam u dane koji dolaze"\nS obzirom da održivi razvoj i zdravstvo idu ruku pod ruku, kako je istakao, Srbija kao zemlja kandidat za pridruživanje EU podržava pristup Evropske unije da se mora nastaviti sa zajedničkim radom u okviru sistema UN-a, u borbi protiv pandemije i njenih posledica, istovremeno postavljajući temelje inkluzivnog, zelenog i održivog oporavka.\n"Sa velikom dozom optimizma gledam u dane koji dolaze. Dobre vesti vezane za prevenciju i lečenje kovida 19 stižu sa svih strana sveta. Ti brzi i dobri rezultati su mogli biti ostvareni samo uz zajednički globalni napor i razmenu informacija. Srbija se u apsolutnom smislu zalaže za univerzalan i ravnopravan pristup vakcinama i terapiji za lečenje kovida 19, kao vodećem globalnom prioritetu", poručio je predsednik.\n"Nadamo se da će Kovaks do kraja 2021. da isporuči dve milijarde doza"\nOcenio je da globalna inicijativa i sinergija oličena u "Kovaksu" ima za cilj da osigura pravičnu distribuciju zaliha budućih vakcina protiv kovida 19.\n3 Decembar 2020, 12:10\n"Nadamo se da će Kovaks do kraja 2021. godine da isporuči dve milijarde doza sigurnih, efikasnih vakcina širom sveta, tamo gde je to potrebno, i vodeći se humanističkim i neselektivnim principima", rekao je Vučić.\nSmatra da usvajanje Agende održivog razvoja do 2030. godine, kao i Pariskog sporazuma o klimatskim promenama, predstavlja ključne korake u suočavanju sa nekim od najvećih izazova današnjice – globalnom ekonomskom nestabilnošću, rastućim socijalnim nejednakostima i efektima klimatskih promena.\nPrioritetnu pažnju Srbija posvećuje ciljevima vezanim za: iskorenjivanje siromaštva, održivi ekonomski razvoj i zapošljavanje, izgradnju infrastrukture i industrijalizaciju, obezbeđenje zdravog života u svim starosnim dobima, besplatno i kvalitetno osnovno i srednje obrazovanje za sve, uz poseban fokus na rodnu ravnopravnost, naveo je predsednik.\n"Sa ponosom ističem da je narod Srbije glasao za parlament u kome su oba pola podjednako zastupljena. Taj i takav, moderan srpski parlament, podržao je po drugi put Vladu na čijem je čelu žena", ukazao je Vučić.\nZahvalnost prijateljskim zemljama na pomoći\nPredsednik je napomenuo da je Srbija intenzivno sa sarađivala sa državama celog sveta, kao i regiona po pitanju upućivanja humanitarne i medicinske pomoći, ali i redovnog snabdevanja robom tokom pandemije.\n"I mi smo dobijali pomoć iz prijateljskih zemalja kada nam je bila najpotrebnija, i koristim ovu priliku da im još jednom zahvalim na tome. Takođe, pokazali smo solidarnost i pružili pomoć drugim zemljama i nastavićemo da pomaemo onima kojima je to najpotrebnije u ovim teškim vremenima", rekao je Vučić.\n"Srbija se pridružuje pozivu za globalni prekid vatre"\nNada se da smo se tokom ove pandemije podsetili koliko je važan svaki ljudski život, i da moramo da uradimo sve što je u našoj moći da bi se sprečilo da se izgubi još života i da bi se sprečila ljudska patnja.\n"Sa tim u vezi, želim da istaknem da se Republika Srbija pridružuje pozivu generalnog sekretara Ujedinjenih nacija za globalni prekid vatre", naglasio je Vučić.\nVučić je podsetio na reči nekadašnjeg predsednika SAD Džona Kenedija: ''Nemojmo tražiti republikanski odgovor ili demokratski odgovor, nego pravi odgovor. Nemojmo tražiti krivca za prošlost. Prihvatimo vlastitu odgovornost za budućnost.''\n"Prošlost ne možemo da menjamo, ali sa ovog mesta možemo u velikoj meri da utičemo na kvalitetniju budućnost ove planete i čovečanstva", zaključio je predsednik Srbije.


JKP Parking servis Beograd i ove godine učestvuje na Sajmu za treće doba, za starije od 55 godina, koji se održava 28. i 29. maja u Hali 5 Beogradskog sajma\nOvo preduzeće već četvrtu godinu za redom, kao deo komunalnog sistema grada, predstavlja svoje usluge posetiocima sajma. Direktor JKP Parking servis Andrija Čupković rekao je da je sajam prethodnih godina približio mnoge usluge starijim sugrađanima i pozvao ih da se i dalje informišu o svim pogodnostima.\n-Ove godine je naša sajamska preporuka najstarijim sugrađanima akcija Parkiraj i bicikliraj. Pozivam sve bake i deke da dovedu svoje unuke na Adu Ciganliju, parkiraju automobil na našem parkiralištu i besplatno pozajme čak četiri bicikla, dva za odrasle i dva za decu. Oni mogu da provedu ceo dan u prirodi sa svojim unucima i umesto automobila koriste ovaj vid transporta u cilju rekreacije, ali i zdravog stila života - rekao je Andrija Čupković direktor Parking servisa.\nSvi sugrađani, koji parkiraju svoje automobile na parkiralištima Ada Ciganlija, Milan Gale Muškatirović, Sava centar ili u renoviranoj garaži Obilićev venac, od 1. aprila do 1. novembra, po ceni parkiranja mogu da preuzmu na korišćenje bicikle iz akcije Parkiraj i bicikliraj.\nNa štandu Parking servisa građani mogu da se informišu i o akcijama Bebi parking mesto, Đačko parking mesto, o popustu na dnevnu parking kartu, ali i novoj usluzi Preduzeća - Parking pass kartici. I ove godine za posetioce štanda JKP Parking servis je obezbedio prigodne poklone.


Direktor Maveriksa otišao iz franšize zbog Dončića?\nJedan od direktora Dalas Maveriksa Haralabos Vulgaris nije produžio ugovor sa ovom franšizom.\nKako navode američki mediji, iza svega stoji neslaganje sa prvom zvijezdom ekipe, Lukom Dončićem.\nMaveriksi su Vulgarisu ponudili produžetak saradnje, međutim on je sačekao kraj ugovora i napustio franšizu u kojoj je na mjesto direktora razvoja.\nDalas Maveriksi prvi meč u sezoni igraju 7. oktobra protiv Jute Džezera.\nPrethodni članakBizarno: Paketa dobio žuti karton zbog driblinga (VIDEO)\nNaredni članakRaspad u Derbiju: Predsjednik ne odgovara Runiju na pozive, javio se na broj klupskog doktora


PODGORICA CENTAR REGIONALNE KOŠARKE; GLAVNI GRAD DOMAĆIN FINALNOG TURNIRA ABA 2 LIGE – Reprezentacija.me\nPodgorica će narednih osam dana biti centar regionalne košarke. Glavni grad je domaćin finalnog turnira Aba 2 lige, izuzetno popularnog košarkaškog takmičenja.\nZa prestižni pehar namijenjen pobjedniku boriće se osam ekipa, među kojima i dvije iz Podgorice – Studentski centar, koji u saradnji sa Glavnim gradom organizuje ovaj turnir i Podgorica.\n“Zaista smo sa zadovoljstvom prihvatili organizaciju ovog turnira i ponosni smo što možemo da ugostimo ekipe iz regiona. S obzirom na epidemiološku situaciju pred nama je bio kompleksan zadatak i čini mi se da smo u kratkom roku, u saradnji sa KK Studentski centar, odradili sve što je ispred nas postavila ABA liga. Siguran sam da će se sve ekipe u našem gradu osjećati kao kod kuće. Na nama je da im pružimo kompletan užitak. Žao mi je što neće biti publike, jer je Podgorica između ostalog prepoznata i kao grad košarke”, naveo je Miloš Antić, pomoćnik sekretarke za kulturu i sport Glavnog grada i dodao: „Ispred Glavnog grada je prirodno da se nadamo da ćemo naredne sezone u ABA ligi imati dva predstavnika, ali ćemo naravno znati i nekom drugom da čestitamo i da ih pozdravimo na najbolji mogući način”, kazao je Antić.\nSportski direktor Aba lige Milija Vojinović istakao je zadovoljstvo što se završni turnir igra baš u Podgorici. “Ovo je kruna ove sezone u Aba 2 ligi. Na ovom turniru učestvuje prvoplasirana ekipa iz crnogorskog prvenstva, prvoplasirana iz srbijanskog, kao i iz prvoplasirana bosanskohercegovačkog prvenstva što dovoljno govori o kvalitetu takmičenja”, istakao je Vojinović i nastavio: “ABA 2 liga je postigla veliku popularnost i iskreno ne znam da li je neka liga u bilo kojem sportu za tako kratak period tako napredovala. Najozbiljnije razmišljamo da i u budućnosti ovaj sistem takmičenja zadržimo, nadam se uz prisustvo publike. Da ovi turniri budu prepoznatljivost ne samo u regionu nego i šire da postignemo efekte”, zaključio je Vojinović.\nGeneralni menadžer KK Studentski centar Đuro Ostojić se zahvalio rukovodstvu ABA 2 lige na povjerenju da u saradnji sa Glavnim gradom Podgorica organizuju završni turnir ABA 2 lige. „Ove godine ABA 2 liga napravila je veliki napredak i izrasla u jedno kvalitetno takmičenje. Povećana je gledanost, brojni igrači u ovoj ligi “rastu” i jako smo srećni što smo dio ovog projekta. Kao klub imamo najvisočije ambicije, znamo da neće biti lako s obzirom da i drugi žele isto,ali svjesni smo svojih kvaliteta i vjerujemo da u ovim specifičnim uslovima možemo do trofeja”, poručio je Ostojić. Turnir u Podgorici počinje u ponedeljak, svakog dana igraće se po dvije utakmice u terminima 12h i 16h.\nPrisustvo publike zbog složene epidemiološke situacije nije dozvoljeno,a prenose svih 14 utakmica možete pratiti na kanalima Arena sport televizije.\nLovćen sjajan na startu ABA 2 lige


Tip dana: Fulam – Kardif: Može li Kardif do velikog preokreta i plasmana u finale? – Kladjenje.rs\nHomeTip DanaTip dana: Fulam – Kardif: Može li Kardif do velikog preokreta i plasmana u finale?\n30 Jula, 2020 Vlajko Tip Dana 0\nU četvrtak je na programu revanš meč polufinala plej-ofa za ulazak u Premijer ligu u kom će Fulam na svom terenu dočekati Kardif. U prvom duelu je slavio Fulam, a taj meč je završen rezultatom 0:2.\nFulam: Primarni cilj je ulazak u finale, a onda…\nOd Fulama smo nekako navikli da se bore za plasman u Premijer ligu kad god su u Čempionšipu, a to se poslednjih godina događalo dosta puta. Naime, prošle godine su fudbaleri Fulama ispali iz društva najboljih, pa već ove sezone imaju lepu šansu da dođu do povratka u Premijer ligu, a sigurno je da su jedni od favorita u plej ofu. Krenimo redom. Fulam je regularni deo šampionata završio na četvrtom mestu na tabeli, a zanimljivo je da su u poslednjem kolu upisali trijumf na gostovanju kod Vigana, došli bi do direktnog plasmana u Premijer ligu, pošto je drugoplasirani Vest Bromvič Albion remizirao protiv Kvins Park Rendžersa.\nBilo kako bilo, u prvom meču polufinala plej-ofa za ulazak u Premijer ligi, Fulam je slavio na gostovanju kod Kardifa, a taj meč je završen rezultatom 0:2.\nPosle prvog dela igre nije bilo golova, ali je ekipa sa “Krejven Kotidža” u nastavku sa dva udarca oborila protivnika. Prvo je Onoma zatresao mrežu, posle fenomenalnog solo prodora u 49. minutu, a tačku je stavio Kebano, prelepim golom iz slobodnog udarca u nadoknadi vremena.\nInače, valja napomenuti da je Fulam u prvom meču polufinala nastupio bez lakše povređenog Aleksandra Mitrovića, koji će po svemu sudeći biti spreman za večerašnji duel.\nŠto se tiče mečeva na domaćem terenu, do sada je Fulam odigrao 23 meča na “Krejven Kotidžu” na kojima su upisali čak petnaest trijumfa, samo dva remija i šest poraza.\nKardif: Mogu li Velšani do velikog preokreta?\nKada se sve sabere i oduzme, deluje da svi navijači Kardifa imaju razloga za zadovljstvo kada su u pitanju partije njihovih fudbalera. Naime, ova ekipa je na kraju regularnog dela Čempionšipa završila na petom mestu na tabeli što im je donelo plasman u plej-of, a to je svakako jedan od primarnih ciljeva kada su ambicije ove ekipe u pitanju. Deluje da je Kardif odigrao najbolje kada se to najviše i očekivalo, pošto su na tri poslednja susreta ostvarili isto toliko trijumfa i na kraju zauzeli peto mesto na tabeli uz tri boda viška u odnosu na šestoplasirani Svonsi. U poslednjem kolu pred doigravanje, Kardif je bez većih problema slavio na svom terenu protiv Hala, a taj meč je završen rezultatom 3:0.\nMeđutim, u prvom meču polufinala plej-ofa za ulazak u Premijer ligu fudbaleri Kardifa su nažalost doživeli poraz na svom terenu od Fulama, i imaju jako male šanse da dođu do plasmana u finale na Vembliju.\nČak, treba reći da je poraz od 0:1 bio i prihvatljiv, međutim ekipa iz Velsa je dozvolila sebi da primi gol iz slobodnjaka u sudijskoj nadoknadi vremena, i nema nikakve sumnje da im sada predstoji izuzetno težak posao.\nInače, kada su gostovanja u pitanju do sada je Kardif odigrao 23 meča van svog terena na kojima su ostvarili osam trijumfa, sedam remija i osam poraza. Zanimljivo je da su na pet poslednjih mečeva van svog terena ostvarili čak četiri trijumfa i samo jedan poraz i to upravo od Fulama kod koga gostuju i ovog puta u daleko važnijem meču.\nAko je suditi na osnovu prvog meča između ove dve ekipe, mora se priznati da je Fulam u ovom trenutku daleko bolja ekipa. Mišljenja smo da će Aleksandar Mitrović i drugari to potvrditi i u drugom duelu, zbog čega vam toplo preporučujemo da odigrate 1 koji kladionica Meridianbet plaća sa kvotom 2.06. Gosti iz Velsa nemaju apsolutno ništa da izgube na ovom susretu i mišljenja smo da će i oni doći do makar jednog pogotka na ovom meču zbog čega vam predlažemo da probate sa igrom GG koju kladionica Meridianbet plaća sa kvotom 1.98. Za kraj, iz istog razloga vam savetujemo da probate sa igrom 3+ koju kladionica Meridianbet plaća sa kvotom 2.20.\nTip dana: Udineze – Juventus: Potencijalna mina za “staru damu”!\n23 Jula, 2020 Vlajko Tip Dana 0\nU četvrtak su na programu poslednja dva susreta u okviru 35. kola italijanske Serije A, a za vas smo ovog puta pripremili duel između Udinezea i Juventusa.Meč između ove dve ekipe je zakazan za 19 […]\nSerija A 34. kolo, najava, analiza, predlozi\n20 Aprila, 2018 Peca Najava 0\nSve utakmice ovog kola na Apeninima ostaće u senci derbija prvenstva, koji može da reši pitanje šampiona, ali i da maksimalno zakomplikuje situaciju pred poslednja četiri kola. U Torinu se sastaju vodeći Juventus i Napoli! […]\nTip dana: VBA – Aston Vila: Ko će u veliko finale?\n14 Maja, 2019 Vlajko Tip Dana 0\nU utorak nas očekuje revanš meč polufinala plej ofa za ulazak u englesku Premijer ligu u kom se sastaju Vest Bromvič Albion i Aston Vila. Meč između ove dve ekipe je na programu u 21 […]\nPrvog polufinalistu Lige šampiona saznaćemo nakon okršaja Pari Sen Žermena i italijanske Atalante. Ove dve ekipe su uspele, pre proglašene pandemije i prekida sezone, da izbore plasman u četvrtfinale i mirno su čekali da vide […]


Nemačka ulaže u litvanske vojne baze 110 mil. € › Made-in-Germany.rs\nNaglašavajući posvećenost Nemačke odbrani svoje baltičke saveznice Litvanije, nemačka ministarka odbrane Ursula fon der Lejen je najavila da će do kraja 2021. godine ta zemlja investirati 110 miliona eura u unapređenje litvanskih vojnih baza.\n– Želimo da pojasnimo da Litvanija nije sama i nikad neće ostati sama. Nikada više ova država neće morati da žrtvuje svoju slobodu i nezavisnost. Ostaćemo ovde sa nemačkim oružanim snagama dokle god smo potrebni i dokle god bezbednosna situacija to zahteva – izjavila je fon der Lejen za medije tokom posete nemačkim vojnim snagama u Litvaniji, a prenosi agencija Rojters.\nPozdravljajući izjavu nemačke ministarke, litvanski ministar odbrane Rajmundus Karoblis je istakao da je to prvi put da se tako jasno i sa tako visokog političkog nivoa moglo čuti da je Nemačka u Litvaniji dugoročno, dok se bezbednosna situacija ne promeni.\nNemačka u Litvaniji predvodi NATO snage od 1.200 vojnika iz 10 zemalja, koje su tu poslate pre dve godine u sklopu napora NATO saveza da nakon aneksije Krima 2014. godine učvrsti svoju poziciju duž granica Rusije.\nBivša sovjetska republika Litvanija se 2004. godine pridružila NATO-u zajedno sa susednim baltičkim državama Letonijom i Estonijom, i još nekoliko bivših komunističkih država, podseća britanska novinska agencija.\nNemačka vlada je juče pružila uveravanja NATO-u da će se, uprkos manjem manevarskom prostoru u svom budžetu, držati cilja o povećanju izdataka za odbranu na 1,5 posto svog bruto domaćeg proizvoda do 2024. godine, izjavio je za Rojters neimenovani bezbednosni izvor.


Biznis.ba - Akcize pokrenute zbog izgradnje cesta i autocesta\nKonsultacije Zvizdića s parlamentarcima\nAkcize pokrenute zbog izgradnje cesta i autocesta\nA. A. 17:39 / 05.10.2017.\nPredsjedavajući Vijeća ministara BiH Denis Zvizdić nastavio je danas sastanke sa parlamentarcima, kako bi razgovarao o prijedlogu seta Zakona o akcizama, prenosi Anadolu Agency (AA).\nU razgovoru sa Jasminom Emrićem, zastupnikom Stranke demokratske aktivnosti (A-SDA) u Predstavničkom domu Parlamenta BiH, Zvizdić je rekao da zakon ima važnost i značaj za sve građane Bosne i Hercegovine, pod uslovom da sadrži povećan nivo informisanja o prikupljenim sredstvima i njihovu jasno definisanu namjenu.\nIstakao je da su akcize pokrenute zbog izgradnje cesta i autocesta i zaključio da su preduslov za pokretanje novih investicionih ciklusa u BiH.\nSastanku su prisustvovali i članovi Stranke demokratke aktivnosti Nermin Ogrešević i Hamdija Ljubijankić. Predsjedavajući Zvizdić će i u narednom periodu nastaviti razgovore sa svim akterima koji su bitni u procesu usvajanja ovog izuzetno važnog zakona.


Autoput / Ilustracija, Foto: Aleksandar Stojanović\nSaobracajni institut CIP izradio je celokupnu projektnu dokumentaciju za dve deonice auto-puta Beograd-Sarajevo i to Kuzmin-Sremska Rača sa mostom preko Save dužine 18 kilometara i Požega-Kotroman dužine 61 kilometar\nObjavljeno: 11.10.2019. 17:36h\nDve deonice budućeg auto-puta koji će povezivati Beograd, Banjaluku i Sarajevo prema projektu imaće 63 mosta, 13 nadvožnjaka i 22 tunela.\nUkupno na obe deonice planira se ukupno 63 mosta zbirne dužine 14,5 kilometara. Sa glavnim izvođačem radova, turskom kompanijom Tašjapi, 8. oktobra je dogovoreno da će ova kompanija direktno ugovoriti sa CIP-om kompletnu projektnu dokumentaciju i za delove auto-puta kroz Bosnu i Hercegovinu.\n"Povezivanjem dve relacije Kuzmin-Sremska Rača, nadalje Bjeljina-Brčko-Tuzla-Žepče-Sarajevo i Požega-Užice-Kotroman-Rogatica-Pale do Sarajeva, čine jedan prsten koji povezuje region Srbiju - Republiku Srpsku sa Bosnom i Hercegovinom", rekao je za eKapiju direktor CIP-a Milutin Ignjatović.\nOd Kuzmina do Sremske Rače biće i tridesetak malih mostova preko meliracionih kanala čija će ukupna dužina biti 500 metara, a dozvoljena brzina vozila je, prema projektu, do 130 kilometara na čas. Za tu deonicu projektovana je i izgradnja zajedničkog savremenog graničkog prelaza na srpskoj strani sa kompletnom infrastrukturom.\nGradnja auto-puta zvanično je počela krajem avgusta na deonici Sremska Rača-Kuzmin, a rok za izgradnju je dve i po godine. Ukupna vrednost izgradnje obe deonice na teritoriji Srbije je oko 1,05 milijardi evra. Od te cifre je oko 220 miliona evra predviđena vrednost izgradnje deonice Sremska Rača - Kuzmin, a oko 830 miliona evra ide za deonicu Požega-Kotroman.\nPOLICIJA ZABRANJUJE TAKSISTIMA PROTESTE: Evo šta je MUP poručio i šta će se dešavati!


Plesno iznenađenje na aerodromu | Adria Daily\nSvi koji su se nedavno zatekli na aerodromu “Nikola Tesla” u Beogradu imali su priliku da prisustvuju prvom plesnom spektaklu priređenom u okviru novog projekta “Tajna Beograda“, koji će se do kraja godine odvijati na različitim lokacijama prestonice, u cilju promocije muzike, plesa i pozitivnih životnih vrednosti. Ceo projekat biće zaokružen velikim događajem svetskih razmera čiju lokaciju za sada znaju samo plesači – Čuvari Tajne.\nDo tada, plesne tačke vrhunskih igrača predvođenih Milanom Gromilićem, prvakom pozorišta na Terazijama, biće iznenađenje za mnoge koji se ovog leta zateknu u Beogradu! Svaki ples imaće istu koreografiju i muziku, ali će biti organizovan na različitim lokacijama koje će uvek biti iznenađenje, dok je finalni događaj „Tajna“ po kojoj će Beograd biti dugo pamćen.\nUpravo jednoj od mnogih orginalnih plesnih koreografija, koje tek treba da uslede, prisustvovali su putnici aerodroma “Nikola Tesla” kada je njegov prostor za vrlo kratko vreme pretvoren u savršeni podijum za ples (VIDEO). Glasna muzika, ritam koji poziva i energija koja osvaja, izdvojila je iz mase putnika igrače koji su iznenada zaplesali. Malo je reći da su putnici na Terminalu 1, koji su čekali svoj red za čekiranje, bili prijatno iznenađeni. Neki od njih su čak probali i da zaplešu i uhvate korak sa plesačima, koji su se minut pre toga skrivali među njima, pretvarajući se da i oni negde putuju.\nCeo projekat podržan je od strane Reebok-a koji promoviše slične vrednosti – energiju i snagu čoveka koji je uvek spreman za novi izazov, kreativnost i orginalnost, praveći svaki korak tako da bude bolja verzija sebe!\nMedijski partner projekta, TV Pink, pratiće plesne korake ovih talentovanih mladih ljudi na putu do otkrivanja velike Tajne!


Lofjorden Inlet : hoteli blizu, fotografije, adresa, Норвешка plan, blizu, rezervacija\nLofjorden Inlet (Норвешка)\nVodena povrÅ¡ina: Aasenfjorden to Lofjorden\nStil ovog hotela kategorije tri zvezdice je Porodičan za grad Hell. U njemu ćete naći razne usluge, a posebno n.a.. Na 5 minuta kolima udaljenosti od centra grada, ovaj hotel se nalazi u ulici LufthaNastavakvnsveien 30 Værnes Trondheim, a pozicija mu je severoistok za grad Hell. Sve to ga čini idealnim za otkrivanje grada i okoline.Sakrijte\nSa kapacitetom od 377 soba/e svih kategorija (od soba tipa Standard Room do soba tipa Room), Rica Hell Hotel nudi cene koje se kreću od 67 178 dinar - Srbija .Stil ovog hotela kategorije četiri zvezdiNastavakce je Luksuzan za grad Hell. U njemu ćete naći razne usluge, a posebno Restoran, Room Service, Bar, Recepcija otvorena 24 sata, Sobe za nepušače, Poslovni centar, Perionica, Posluženje doručka u sobi , Besplatan parking, Televizija, Klimatizovano. Pozicija ovog hotela je severoistok za grad Hell, a nalazi se u ulici Sandfærhus 22, na samo 4 minuta kolima od centra grada.Pripada hotelskom lancu Rica Hotels.Ovaj hotel pruža i posebne pogodnosti, kao što je na primer: tereni za golf u blizini.U njemu postoji brza internet konekcija.Uživajte u pogodnostima koje ovaj hotel pruža, kao što je na primer sauna. Korisne informacije:U ovom hotelu biće Vam na raspolaganju besplatan parking.Sakrijte\nNa 4 minuta kolima udaljenosti od centra, ovaj hotel u ulici Sandfærhus 22, Postboks 100 sa pozicijom severoistok za grad Hell, idealan je za otkrivanje svih lepota grada, bez obzira da li ostajete saNastavakmo nekoliko dana ili planirate duži boravak.Stil hotela Rica Hell Hotel je Luksuzan, a pruža pun komfor i usluge kao što su: n.a.. Sakrijte\nHyndoyvagen Harbour, Hell infos


Visoke temperature usporile njemačke autoputeve\nSrijeda, 26.06.2019., 18:23 Srijeda, 26.06.2019., 18:24\nTalas toplote i visokih temperatura, koji je ove sedmice pogodio zapadnu i centralnu Evropu, natjerao je vlasti njemačkog regiona Saksonija-Anhalt da vozačima iz predostrožnosti nalože smanjenje brzine na autoputevima.\nMinistarstvo saobraćaja u regionu Saksonija-Anhalt uvelo je ograničenje od 100 do 120 kilometara na čas na nekim kratkim dionicama autoputeva gdje brzina nije obično ograničena.\nNjemačka željeznica je u utorak uveče pozvala hitnu službu na stanici kod aerodroma u Diseldorfu zato što u dva voza nije radio klima uređaj, ali niko iz voza nije evakuisan.\nU Njemačkoj je danas izmjereno 38,6 stepeni Celzijusa, što je rekordno visoka temperatura za jun mjesec koja zabilježena u toj zemlji.\nTa temperatura je, prema preliminarnim podacima, izmjerena u Košenu, nedaleko od granice sa Poljskom, u poslijepodnevnim časovima, prenosi AP.\nToplotni talas zahvatio je veliki dio zapadne Evrope, a meteorolozi predviđaju da bi mogli da budu oboreni istorijski temperaturni rekordi.


Uhapšena dva demonstranta u Fergusonu\nNajmanje dva demonstranta su uhapšena ispred sjedišta policije u Fergusonu u američkoj saveznoj državi Misuri samo nekoliko sati nakon objavljivanja izvještaja o istrazi tokom koje je otkrivena rasna pristrasnost u redovima snaga reda.\nHapšenja su izvršena nakon što je američki ministar pravosuđa objavio izvještaj u kojem se navodi sistematska rasna pristrasnost, kojom je stvoreno "otrovno okruženje" Fergusonu, predgrađu Sent Luisa.\nMeđutim, u izvještaju se krivice oslobađa bijeli policajac Daren Vilson koji je u Fergusonu u avgustu prošle godine ubio nenaoružanog tamnoputog Majkla Brauna. Braunovo ubistvo izazvalo je rasne diskusije na nacionalnom nivou i višemjesečne proteste u Fergusonu i širom SAD.\nGradonačelnik Fergusona Džejms Nouls izjavio je da su tri službenika policije u tom predgrađu odgovorna za uvredljive poruke elektronskom poštom, što je i navedeno u izvještaju.


Proglašeni pobednici Tuborg konkursa\nHome // Hrana i Piće // Vesti // Proglašeni pobednici Tuborg konkursa\nU klubu DOT u Beogradu, finalnom audicijom održanom sinoć, završen je konkurs „Postani Tuborg DJ“ koji je, tokom mesec dana trajanja, privukao više od 200 učesnika. Autori osam najboljih mikseva su svoje umeće pokazali uživo na audiciji, a tri pobednika su, pored titule najboljih na Tuborg konkursu, osvojili i kurs muzičke produkcije na SAE institutu u Beogradu.Pobednici konkursa Nemanja Jovanović, Chrono i Nick Lawyer su izuzetnim umećem za miksetom i odličnim performansom dokazali da su vredni titule Tuborg Dj-a, a svoje tehnike će, zahvaljujući Tuborgu, moći da usavrše na kursu muzičke produkcije SAE instituta u Beogradu. Lea Dobričić, sada već poznato ime na svetskoj muzičkoj sceni, i sama je počela karijeru sličnim nadmetanjem, a ovog puta našla se u ulozi žirija zajedno sa svojim čuvenim kolegama Vladom Janjićem i Kristijanom Molnarom.\n-Tuborg nam je pružio zaista veliku šansu da se pokažemo šta znamo i podelimo svoje umeće sa još većim brojem ljudi. Nadamo se da će nam ova pobeda doneti neke nove angažmane, a kurs produkcije na SAE institutu će definitivno u velikoj meri unaprediti naše veštine - složno su rekli pobednici konkursa, mladi DJ-evi Nemanja Jovanović, Chrono i Nick Lawyer koji već nekoliko godina grade svoje ime na DJ sceni.\n- Izuzetno mi je zadovoljstvo što smo uspešno realizovali i ovaj konkurs koji promoviše mlade talentovane ljude i podržava ih u ostvarenju njihovih snova. Upravo to je, pored odličnog noćnog provoda, glavna misija Tuborg brenda budući da se konstantno trudimo da ljubiteljima Tuborga pružimo nešto više i da naš doprinos zajednici bude uvek prepoznat - izjavila je Ana Rodić, IPBs & Digital Coordinator Carlsberg Srbija.


Kocijančić: Mogerini nije napustila sastanak\nPortparolka Evropske komisije Maja Kocijančić kaže da šefica EU diplomatije Federika Mogerini nije napustila današnji sastanak Saveta o stabilizaciji i pridruživanje između EU i Kosova.\n"Sastanak Saveta o stabilizaciji i pridruživanju je održan i visoka predstavnica je sve vreme bila tamo", navodi Kocijančič u saopštenju prosleđenom Tanjugu.\nKocijančić je to izjavila nakon informacija do kojih su mediji došli iz nezvaničnih izvora u Briselu, a koje govore da je šefica EU diplomatije Federika Mogerini napustila sastanak sa Haradinajem zbog njegovog navodnog insistiranja na većem učešću SAD u dijalogu Beograda i Prištine.\n"Kada je reč o SAD, blisko sarađujemo s njima na Zapadnom Balkanu, uključujući i dijalog o normalizaciji odnosa", navodi Kocijančič u svom saopštenju.\nEU je jutros iznenada otkazala konferenciju za medije na kojoj je trebalo da Federika Mogerini i Ramuš Haradinaj predstave zaključke Saveta o stablizaciji i pridruživanju između EU i Kosova.\nZvanično objašnjenje evropske strane bilo je da je konferencija otkazan zbog "agende" zvaničnika.\nKosovski mediji su, pozivajući se na svoje izvore u Briselu, javili o "lošoj amosferi" koja je vladala tokom ovog sastanka.\nNavedno je da je kosovski premijer, između ostalog, insistirao na većem učešću SAD u procesu dijaloga između Beograda i Prištine kome posreduje EU.\n"Ona je ovo uzela lično i nervozno napustila sastanak i nije se više vratila", rekao je izvor RSE čije je ime poznato toj redakciji.\nNovi izvori su kasnije naveli i da je šefica EU diplomatije bila dodatno isprovocirana stvom koji je Haradinaj izneo na sastanku Saveta o stabilizaciji i pridruživanju EU i Kosova, a koji kritikuje dosadašnji tok dijaloga između Beograd i Prištine i njegove rezultate.\nU svojoj prvoj nezvaničnoij reakciji, diplomatski izvori iz Brisela su za Tanjug izjavili da je EU danas poručila kosovskom premijeru Ramušu Haradinaju da je Kosovo mora ozbiljno da radi na svojoj evropskoj perspektivi i da iskoristi priliku koju ceo region ima u pogledu evropske perspktive.\nHaradinaj je kasnije otkazao i ostale predviđene izjave za medije u Briselu. Inače ovo je bila prva zvaničan poseta Haradinaja Brislelu od kad je izabran na mesto premijera Kosova.\nKocijančić: Dijalog će i nadalje da vode Vučić i Tači\nEU izrazila žaljenje zbog otkazivanja Vučićeve posete i pozvala na red i bezbedan prolaz predsednika Srbije\nREAKCIJA NA STAV EU Kosovski ministar ekonomije i razvoja: Politika ne bi trebalo da se meša u "Trepču"\nEU: Bez tenzija na terenu, koje bi ugrozile dijalog


IA na završnoj regionalnoj konferenciji u okviru SELDI projekta – Institut alternativa\nInstitut alternativa » Javna uprava » IA na završnoj regionalnoj konferenciji u okviru SELDI projekta\nObjavljeno 03. 10. 2016. 22. 02. 2018.\nIA na završnoj regionalnoj konferenciji u okviru SELDI projekta\nMilena Milošević, naša istraživačica, učestvovala je na regionalnoj konferenciji o borbi protiv korupcije koju je organizovala SELDI mreža u Skoplju 29. i 30. septembra.\nMilena je govorila na panelu o izgradnji institucija i efikasnosti javne uprave.\n“Crna Gora je možda napredovala više od drugih zemalja Zapadnog Balkana u pregovorima sa Evropskom unijom, ali priča o kompetencijama i efikasnosti naše uprave nije priča naročitog uspjeha”, kazala je ona, podsjećajući na visoke troškove koji se plaćaju iz državnog budžeta zbog grešaka organa uprave.\nOna je podsjetila na ranije preporuke IA o važnosti donošenja posebnih okvirnih kompetencija i unapređenja mjerenja učinka zaposlenih u administraciji.\n“Ipak, moram da priznam da se ovi zahtjevi, iako neophodni, čine prezahtjevnim u crnogorskom kontekstu, u okviru kojeg se mi i dalje borimo sa najelementarnijim izazovima profesionalizacije i depolitizacije javne uprave”, dodala je Milena, uz naglasak da su u skorijem periodu zabilježena dva slučaja poslanika u crnogorskom parlamentu koji su paralelno sačuvali pozicije javnih službenika.\n“Ova povreda podjele vlasti ilustruje način na koji je crnogorska država zarobljena od strane partije koja vlada neprekidno od 1989. godine”.\nNa konferenciji je istaknuto da su ključne prepreke efikasnijoj borbi protiv korupcije u regionu netransparentno finansiranje političkih partija, prijavljivanje i zaplena imovine, sukob interesa, teškoće u utvrđivanju odgovornosti pravnih lica, nedostatak nezavisnosti i proaktivnosti institucija, preveliki formalizam u zakonodavnoj aktivnosti i tumačenju zakona, i neefikasni “meki”, preventivni mehanizmi za borbu protiv korupcije.\nMilena je podsjetila da Crna Gora ima najmlađu Agenciju za sprječavanje korupcije u regionu, koja je počela sa radom prvog januara.\n“Početkom ove godine, objavili smo papir čiji naslov kaže Srećna Nova Agencija, i to je manje-više ono što do sada imamo: još jednu navodno nezavisnu instituciju kojoj nedostaje proaktivnost u provjeri imovinskih kartona, unapređenju transparentnosti finansiranja političkih partija ili utvrđivanja sukoba interesa”.\nSELDI (Southeast Europe Leadership for Development and Integrity) je koalicija osnovana sa ciljem jačanja regionalne borbe protiv korupcije i unapređenja dobrog upravljanja. Koalicija je osnovana u novembru 2012. godine, od strane 17 organizacija civilnog društva iz 9 zemalja.


Android revija » 2011 » January January 2011 – Android revija\nU pripremi novi kurs: SMS servisi\nFilmovi snimljeni mobilnim telefonom za Telenorovu kategoriju „Dobre odluke“ na festivalu „Plavi zub“ mogu da se šalju do 28. januara do 10 časova. Autora najboljeg filma u ovoj kategoriji očekuje…\nBMW je preko Apple iTunes prodavnice predstavio besplatnu zvaničnu aplikacijuParkingAssistant from BMW sa ciljem da predupredi probleme sa kaznama usled isticanja karti za parkiranje. Sada vozači BMW-a koji instaliraju ovu aplikaciju ne…\nDruga faza nagradnog konkursa za studente i mala i srednja preduzeća (do 100 zaposlenih) Ericsson Application Award 2011 na temu „Povezanost“ koji je kompanija Ericsson pokrenula širom sveta nedavno je…\nBurson-Marsteller je završio novu dokaznu studiju u vezi sa integrisanim komunikacijama. Rezultati pokazuju da čak 62 odsto 50 najuspešnijih kompanija imaju kapacitete i infrastrukturu da sa svojim interesnim grupama komuniciraju…\nBritanski proizvođač mobilnih telefona dodao je još jedan proizvod u svoju inače bogatu ponudu limitiranih i skupih uređaja. Ovoga puta, još jednom je napravljena saradnja sa čuvenom kompanijom Ferrari, a…\nHardverski gigant planira da izbaci Tegra Zone aplikaciju za Android, koja će vam pomoći da pronađete programe što najbolje koriste mogućnosti dual-core telefona. Tegra Zone će nuditi i opise, screenshotove…


Honorarci.rs je web servis specijalizovan za pružanje usluga besplatnog oglašavanja svojim registrovanim korisnicma.\nHonorarci.rs pruža i komercijalne usluge reklamiranja putem banera po cenama definisanim važećim cenovnikom dostupnim na sajtu. Honorarci.rs zadržava pravo da bez najave menja cene usluga oglašavanja u skladu sa svojom poslovnom politikom.\nKako biste bili u mogućnosti da koristite usluge sajta, neophodna je besplatna registracija profila u Honorarci.rs bazi. Registrovani korisnik sajta može postavljati oglase ili koristiti sistem elektronskog kontakta sa drugim korisnicima sajta.\nRegistrovani korisnik sajta mora biti osoba starija od 16 godina.\nKorisnik sajta Honorarci.rs može imati samo jedan registrovani nalog. Registrovani korisnik prihvata mogućnost kontakta putem telefona ili e-maila u cilju realizacije oglašene usluge.\nRegistrovani korisnik sajta prihvata da će sadržaj njegovog oglasa i svi uneti podaci zajedno sa slikama i kontakt informacijama biti objavljeni na internet stranicama sajta Honorarci.rs te da će iste biti javno dostupne svima na internetu.\nOglasi koje postavlja registrovan korisnik moraju biti u skladu sa zakonom o oglašavanju, zakonom o autorskim i srodnim pravima. U suprotnom, oglasi će biti obrisani uz pismeno elektronsko obaveštenje korisnika.\nSajt Honorarci.rs ne posreduje u pružanju usluga među korisnicima sajta. Svaki dogovor o realizaciji između korisnika Honorarci.rs je na sopstveni rizik i sajt Honorarci.rs neće snositi nikakvu odgovornost za eventualnu štetu nastalu prilikom bilo kakvih transakcija dva ili više korisnika.\nSvaki registrovani korisnik može imati maksimalno 3 aktivna oglasa istovremeno (za korrisnike koji imaju aktiviranu promociju SUPER HONORARAC, broj aktivnih oglasa je 7).\nZabranjeno je oglašavati zakonom nedozvoljene radnje.\nZabranjeno je oglašavati se lažno, neistinito ili dovoditi u zabludu druge korisnike sajta.\nZabranjeno je oglašavati alternativne nepriznate medicinske postupke, opojne droge i njihovo korišćenje.\nPrilikom postavljanja oglasa i uređenja profila, korisnici sajta moraju poštovati sledeće zabrane:\nZabranjeno je ponavljati identičan ili sličan oglas više puta (SPAM). Slični oglasi su oni oglasi koji kao predmet imaju pružanje iste usluge.\nZabranjeno je učestalo postavljanje i brisanje oglasa radi pozicioniranja na prvim stranicama podkategorija. Zabranjeno je namerno postavljanje oglasa u pogrešnim, odnosno neprikladnim kategorijama.\nRegistrovanim korisnicima sajta Honorarci.rs omogućena je usluga besplatne komunikacije putem poruka. Sva komunikacija koja se obavlja ovim putem mora biti u skladu sa sledećim ograničenjima:\nZabranjeno je slanje poruka sa uvredljivim sadržajem drugim korisnicima.\nZabranjeno je slanje SPAM poruka, odnosno više puta ponovljenih poruka koje nisu u vezi sa uslugom koju korisnik oglašava.\nZabranjeno je slanje poruka u kojima se direktno ili indirektno promovišu drugi web servisi, portali i oglašivači.\nKorisnici se pozivaju na oprez prilikom međusobne komunikacije, kako ne bi došlo do zloupotrebe ovih pravila.\nDa biste ocenili korisnika, preduslov je da sa njm razmenite privatnu poruku.\nKada korisnicu udju u komunikaciju, bice im omogućeno međusobno ocenjivanje uz jedan komentar na ocenu i odgovor.\nDa biste ocenili drugog člana, neophodno je da budete registrovan korisnik najmanje 7 dana.\nNije moguće dva puta oceniti korisnika za isti oglas.\nOcenjivanje je uvek dvosmerno, korisnik može biti ocenjen i kao honorarac i kao poslodavac, zato vodite računa da svaka komunikacija sa drugim članovima protekne u manirima fer i etičkog poslovanja i komunikacije\nPodaci unešeni prilikom registracije korisnika se čuvaju u bazi podataka i koriste se za ostvarivanje, odnosno, kontrolu bezbednosti oglašavanja na Honorarci.rs.\nHonorarci.rs se obavezuju da podatke registrovanih korisnika neće davati na uvid trećoj strani, osim u slučaju povrede zakonske regulative ili u slučaju teškog kršenja uslova korišćenja sajta. Za bilo koje kršenje pravila i uslova korišćenja moguće je izricanje opomene i privremene odnosno trajne blokade naloga na sajtu Honorarci.rs.\nKorisnici sajta Honorarci.rs čiji je nalog privremeno ili trajno blokiran nemaju pravo na nadoknadu štete zbog eventualnih gubitaka nastalih ovom blokadom.\nODGOVORNOST I DOSTUPNOST INFORMACIJA\nAko zbog eventualnih tehničkih ili operativnih problema sajt ne bude aktivan ili dostupan određenom broju korisnika, tokom određenog vremenskog perioda, u tim slučajevima, servis Honorarci.rs nije odgovoran ni u kom pogledu za eventualnu štetu nastalu zbog neemitovanja oglasa.\nHonorarci.rs zadržava diskreciono pravo da iz bilo kog razloga ne objavi oglas.\nHonorarci.rs isključuje sopstvenu odgovornost za sadržaj na svojoj internet stranici u skladu sa sledećim članovima Zakona o elektronskoj trgovini Republike Srbije:\nU skladu sa članom 16. Zakona o elektronskoj trgovini Republike Srbije, web servis Honorarci.rs nije odgovoran za sadržaj elektronskih poruka koje korisnici razmenjuju koristeći sistem zaprivatne poruke.\nU skladu sa članovima 17. i 18. Zakona o elektronskoj trgovini Republike Srbije, web servis Honorarci.rs nije odgovoran za sadržaj podataka u sopstvenoj bazi podataka, a koji su objavljeni na samom sajtu.\nU skladu sa članom 19. Zakona o elektronskoj trgovini Republike Srbije, web servis Honorarci.rs nije odgovoran za sadržaj drugih portala, u slučaju kada korisnici usluga u svojim komercijalnim porukama ili elektronskim porukama postavljaju linkove koji vode ka drugim internet stranicama.\nU skladu sa članom 20. Zakona o elektronskoj trgovini Republike Srbije, web servis Honorarci.rs nije odgovoran niti dužan da pregleda podatke koji su skladišteni, preneseni ili javno dostupni, a postavljeni od strane trećeg lica, odnosno, da ispituje okolnosti koje bi upućivale na nedopustivo delovanje korisnika usluga.\nHonorarci.rs ne daje nikakve garancije u vezi sa bilo kojim uslugama ili proizvodima oglašenim na ovom web sajtu, te na taj način ne može biti odgovoran za eventualnu pričinjenu materijalnu ili nematerijalnu štetu.\nInformacije na sajtu Honorarci.rs mogu biti netačne ili sadržati štamparske greške. Sve informacije mogu biti izmenjene bez prethodnog obaveštavanja druge strane.


RTS :: Obeležen Dan radio-drame\nKultura Obeležen Dan radio-drame\nObeležen Dan radio-drame\npetak, 23. mar 2018, 15:59 -> 16:34\nU Kamenoj sali Radio Beograda je obeležen Dan Radio-drame. Plakete za najuspešnija glumačka ostvarenje "Vitomir Bogić" u protekloj sezoni dobili su Ana Sofrenović i Slobodan Beštić.\nNa manifestaciji, kojom se sedamnaesti put obeležava Dan radio-drame, u sećanje na čuvenog glumca Vitomira Bogića, uručene su tradicionalne godišnje nagrade Dramskog programa.\nPlaketu za izuzetan doprinos radiofoniji dobio je profesor Slobodan Atanacković, kompozitor, muzički teoretičar i dugogodišnji glavni muzički urednik Radio Beograda.\nPlakete za najuspešnija glumačka ostvarenja "Vitomir Bogić" u protekloj sezoni 2017/18. sjajnim kreacijama zaslužili su Ana Sofrenović za ulogu Žene u radio-drami Dimitrija Kokanova "Prizori konstruisanog odnosa", u režiji Meline Pote Koljević i Slobodan Beštić za ulogu Barbarogenija u radio-drami Ljubomira Micića "Barbarogenije decivilizator" u režiji Zorana Rangelova.\nPovelja za doprinos radiofoniji uručena je dizajneru zvuka Zoranu Uzelcu, koji je svojim radom i zalaganjem doprineo da radiofonska poema "Veliki kamen" autorke Ivane Stefanović dobije prvu nagradu na prestižnom festivalu Pri Italia 2017.\nPovelju za najboljeg mladog umetnika u protekloj godini pripada dramaturgu Maši Pevac.\nI ove godine uručene su nagrade pobednicima najstarijeg književnog konkursa u Srbiji - Javnog anonimnog konkursa Radio Beograda za najbolju radio-dramu u kategorijama originalna radio-drama, apstraktni oblik radiofonije i dramska minijatura.\nU kategoriji originalna radio-drama prva nagrada pripala je Branislavu Jankoviću, autoru drame "Dva neba".\nDrugu nagradu, dobila je drama "Aprilski kašalj nad Beogradom", autora Srđana Živkovića.\nU kategoriji apstraktni oblik radiofonije nagradu je dobilo delo "Poezija androida", autora Uroša Rankovića.\nU kategoriji dramska minijatura nagrada je otišla u ruke Aleksandru Petroviću, za delo "Voz za Edervil".


Microsoft razvojni centar u Srbiji otvoriće u subotu 2.septembra, sa početkom od 10h, u Domu Omladine, deseti jubilarni Bubble Cup.\nBubble Cup 10 otvoriće Dragan Tomić, direktor Microsoft razvojnog centra u Srbiji, a takmičare i goste će pozdraviti i Tatjana Matić, državni sekretar u Ministarstvu trgovine, turizma i telekomunikacija, kao i Katarina Aleksić, savetnik ministra u Ministarstvu prosvete, nauke i tehnološkog razvoja.\nNa otvaranju ovogodišnjeg Bubble Cup 10 takmičenja biće predstavljena jedinstvena platforma kod nas, za učenje programiranja Fondacije Petlja. Materijali na Petlja.org su namenjeni svima koji žele da uče i vežbaju programiranje, a poseban akcenat je stavljen na podršku učenicima u savladavanju školskog gradiva i njihovim nastavnicima u izvođenju nastave računarstva.\nPlatformu će predstaviti direktor fondacije Petlja, Nebojša Vasiljević i član upravnog odbora fondacije, profesor dr Filip Marić. Portal Petlja nastao je spajanjem čuvenog BubbleBee portala za učenje i vežbanje programiranja, koji je razvijen pored ostalih i od strane ljudi koji su zaposleni ili su bili na praksi u Microsoft razvojnom centru u Srbiji, kao i portala za podršku takmičenjima iz programiranja.\nBubble Cup takmičenje će ove godine ugostiti čak 22 domaća i inostrana tima, od toga 12 srednjoškolskih i 10 studentskih. Takmičenje ima za cilj promociju programiranja među mladima, okupljanje talentovanih mladih programera iz zemlje i regiona, i popularizovanje timskog rada. Više od 3000 studenata i srednjoškolaca učestvovalo je do sada u ovom takmičenju, koje je 2008. godine pokrenuo Microsoft razvojni centar u Srbiji.


‘Zmajevi’ protiv Argentine 19. novembra u St. Louisu |\n‘Zmajevi’ protiv Argentine 19. novembra u St. Louisu\nFudbalska reprezentacija Bosne i Hercegovine odigrat će prijateljski susret protiv Argentine u Sjedinjenim Američkim Državama.\nDruga reprezentacija svijeta predvođena najboljim fudbalerom sadašnjice Leom Messijem Sušićeve Zmajeve želi ugostiti u St. Louisu 19. novembra ove godine.\nArgentinci nisu slučajno odabrali ovaj grad za domaćina utakmice obzirom da u istome živi više od stotinu hiljada Bosanaca i Hercegovaca, te je sigurno kako će interes za ovaj meč biti ogroman.\nPodsjećamo, naša reprezentacija je do sada igrala dva susreta na tlu SAD-a, oba protiv Meksika, u Čikagu i Atlanti, a oba puta ulaznice za ove utakmice su bile rasprodane u rekordnom roku.\nSaznajemo kako formalno ugovor o odigravanju ove utakmice nije potpisan, ali da se to očekuje u narednim danima.


U Dečjem kulturnom centru „Majdan“ proteklog vikenda održan je Prvi Sajam koledža na kojem je učestvovalo 20 inostranih univerziteta.\nMinistarka sporta i omladine Snežana Samardžić Marković koja je zajedno sa ambasadorkom SAD u Srbiji Meri Vorlik, otvorila sajam poručila je da je obrazovanje najvažnije za napredak pojedinca i društva.\n- Oni koji imaju mogućnost da se školuju u inostranstvu treba to da iskoriste, ali da se posle sa znanjem i iskustvom koje su stekli vrate u Srbiju - rekla je ministarka, koja je kao stipendista američke i norveške vlade studirala na Harvardu i na Univerzitetu u Oslu. Vorlik je naglasila da studenti iz Srbije, zahvaljujući Međunarodnom akademskom centru, mogu sebi da priušte studiranje u Americi. Prošle školske godine je 1.175 studenata iz Srbije studiralo na američkim univerzitetima.\nPrema rečima Vorlik, američki univerziteti su otvoreni za razmenu mišljenja na predavanjima, jer studenti mogu braniti svoje mišljenje, čak i onda kada je ono drugačije od mišljenja njihovih profesora.\nDomaćin ove manifestacije bio je Međunarodni akademski centar, na čijoj internet stranici www.iacbg.rs ili preko broja telefona 011/ 334-9639, budući studenti mogu dobiti detaljne informacije o uslovima studiranja na univerzitetima u Evropi i SAD. Sajam koledža je organizovao Savet međunarodnih škola, u sklopu ovogodišnje turneje po istočnoj Evropi.